text:
[wptab name=’Isomo: 1 Timote 6′]
Isomo ryo mu ibaruwa ya mbere Pawulo intumwa yandikiye Timote 6,2c-12
Nkoramutima yanjye, ngibyo ibyo ugomba kwigisha no gushishikariza abandi. Nihagira umuntu wigisha ukundi, ntiyite ku magambo aboneye y’Umwami wacu Yezu Kristu no ku nyigisho itoza gusabanira Imana, azaba ari umuntu wahumishijwe n’ubwirasi; aba ari injiji irwaye gukurura impaka no guterana amagambo. Aho ni ho hava ishyari, amakimbirane, gutukana, gukekana nabi, n’impaka z’urudaca ziterwa n’abantu bararutse umutima, batakimenya ukuri, kandi bakibwira ko ubusabaniramana ari uburyo bwo kwishakira inyungu. Yego nanone gusabanira Imana birimo inyungu nyinshi cyane, ariko ku muntu wishimiye ibyo afite. Koko rero, nta kintu twazanye kuri iyi si, kandi ni na ko nta cyo dushobora kuzayimukanaho. Igihe rero dufite ibyo kurya n’icyo kwambara, tujye dushimishwa n’ibyo. Naho abararikiye kurunda ubukire, bagwa mu mutego w’ibishuko no mu byifuzo byinshi by’ubucucu n’ubugiranabi, bya bindi biroha abantu mu butindi no mu cyorezo. Ni koko, umuzi w’ibibi byose ni irari ry’imari. Kubera ko bamwe bayohotseho, byatumye bitandukanya n’ukwemera, maze umutima wabo ushengurwa n’imibabaro itabarika.[/wptab]
[wptab name=’Zaburi ya 48( 49)’]
Zaburi ya 48( 49),6-7, 8-9, 17-18, 19-20
Ni kuki nagira ubwoba mu minsi mibi,
ngatinya ubugome bw’inyaryenge zinkikije,
cyangwa abantu biringira ubukungu bwabo,
maze bakiratana ko batunze byinshi?
Nta muntu n’umwe wabitanga ngo bimucungure,
cyangwa ngo abihe Imana bimubere ingwate.
N’uwatanga ibingana bite ngo agure ubuzima,
namenye ko amaherezo buzazima burundu.
Ntibikagukange rero nubona umuntu abaye umukire,
n’ubwamamare bwe bukagenda bwiyongera;
18kuko umunsi yapfuye, nta na kimwe azajyana ikuzimu,
n’icyubahiro yari afite ntazakimanukana iyo ngiyo.
Akiriho yajyaga yirya icyara, akishimagiza,
ati «Dore barakurata, kuko byose byaguhiriye!»
Nyamara ntazabura kujya aho abakurambere be bagiye,
bo batazongera kubona izuba ukundi!
Koko umuntu woga mu bukire ntamara kabiri,
amera nk’itungo ryanogotse!
[/wptab]
[end_wptabset]


c: text/html

text:
Umuntu ashobora kwibaza ati ariko Evode wo muri BBC na Evode wo muri Minijust bapfana iki?-Minisitiri Uwizeyimana avuga uko yahindutse
Umunyamabanga wa Leta Ushinzwe Itegeko Nshinga n’andi Mategeko, Uwizeyimana Evode, yavuze uburyo yahindutse ugereranyije n’uko yari ameze mbere aho arwanya Leta y’u Rwanda ariko akaza kwitandukanya n’ibyo bikorwa.Gusa ngo ibyo byose abikesha gahunda ya Ndi Umunyarwanda yamufashije guhinduka akaba ari n’umuyobozi.
Ibi Uwizeyimana yabigarutseho kuri uyu wa Gatanu tariki 25 Ukwakira 2019 mu kiganiro yatanze mu Ihuriro ngarukamwaka rya 12 ry’Umuryango Unity Club Intwararumuri, ku nsanganyamatsiko igira iti “Ndi Umunyarwanda Igitekerezo-ngenga cy’Ukubaho kwacu.”
Muri iki kiganiro bwa mbere Uwizeyima yavuze ku buzimwa bwe yanyuzemo mbere yo kugaruka ngo abe umunyarwanda wifuriza igihugu amahoro nyuma y’uko yari umwe mu bakifurizaga ibyago.
Mu byo yavuze bikomeye n’igihe yari mu barwanya Leta y’u Rwanda aba muri Canada, ndetse akagenda yumvikana kenshi mu bitangazamakuru anenga ubutegetsi bwarwo, mbere y’uko aza gusubiza umutima mpembero akabwiyungaho.
Yagize ati “Umuntu ashobora kwibaza ati ‘ariko Evode wo muri BBC na Evode wo muri Minijust bapfana iki?’ Ni ikibazo wenda wakwibaza […] Icyo gihe, nimwe mwaca urubanza, ntabwo ari njyewe.
Perezida Kagame aza i Toronto muri Rwanda Day, yavuze imbwirwaruhame yatumye njya gushaka itike ya kare. Yaravuze ngo abahashye ubwenge, abafite amafaranga, abahashye ubwenge mubuzane turabushaka, abahashye ubushobozi turabushaka, ariko abahashye imico mibi muyigumane hano.”
Yavuze ko akimara kumva iyo mbwirwa ruhame yisanze mu kiciro cy’abahashye ubwenge buri kubupfusha ubusa.
Ati “Nisanga mu bantu bahashye ubwenge nibazaga ko burimo gupfa ubusa.
Uwizeyimana yavuze ko nyuma yo gutaha mu Rwanda, gahunda ya Ndi Umunyarwanda yamufashije cyane nubwo hari abashaka kuyihindurira igisobanuro.
Yakomeje ati “Abantu basobanura Ndi Umunyarwanda, iyo bashaka gukabya bamwe bayihindurira kamere bakavuga ngo igamije kwemeza Abahutu ibyaha batakoze. Ariko si byo. Ndi Umunyarwanda njyewe yaramfashije nk’umuntu, kandi ni yo mpamvu mvuga ngo njyewe ndi igipimo cy’uko umuntu ashobora guhinduka, cyane cyane iyo ashobora kwisuzuma akareba ibyo akora, akavuga ati ‘ibi bintu, ubwenge mfite, reka ndebe ko nagira icyo nkora kandi hamwe n’abandi.“
Yungamo ati “Perezida turi i Toronto yaravuze ati ‘ntabwo twasubiza inyuma ibihe’, nanjye nsaba niba ntawe uzanyishyuza ibya kera. Ntabwo twasubiza ibihe inyuma ariko dufite ubwenge bwo kugena ejo hazaza heza.”
Yavuze ko u Rwanda ari igihugu cyiza giha amahirwe buri wese, gishobora kubabarira kandi gifite ubuyobozi buhamye.
Mu kugaruka ku mwanzuro yafashe yagize ati “U Rwanda ni igihugu wavuga ngo kirakinguye, u Rwanda rurakinguye ariko ntirurangaye. Wisunga umugabo mbwa mugakubitira hamwe. Burya niko bimeze.”
Umuyobozi ushobora kubona ari umwe ariko imbere harimo batanu
Mu kiganiro cye kandi Uwizeyimana yagarutse ku myitwarire y’abayobozi bamwe na bamwe usanga batavugisha ukuri, kandi inshingano barimo n’ibyemezo bafata bigira uruhare mu kugena ejo hazaza h’igihugu.
Yagarutse ku kinyoma gikunda kuba mu bayobozi ugasanga kigeze no mu baturage, nubwo atabishimangira ngo hato atagwa mu mitekerereze ya ba Reyntjens (Filip) na ba Pierre Péan.
Ati “Hari n’igihe duhura n’Umukuru w’Igihugu akaba ahari, nkareba uburyo dukora na ba Minisitiri mu matsinda atandukanye, tukagira ikintu twemeranya tukavuga ngo tuzakijyana mu nama n’umukuru, mukabyumvikana mukabirangiza.”
Yungamo ati “Noneho Nyakubahwa yakigeraho, umuntu agapima ikirere akareba aho umukuru w’igihugu yerekeza, ugasanga afashe ijambo ngo ‘Nyakubahwa nanjye niko mbibona ahubwo bagenzi banjye nabonaga ari bo batabyumva neza. Kandi ugasanga n’icyo gitekerezo uwo muntu ni we wakizanye. Nta mazina ndi buvuge, abo bantu aha barahari.”
Icyo gihe ngo umuntu aho kwifatanya n’abandi bitewe n’uko babona ibintu kimwe, wenda mukaba mugiye guhindura icyemezo mwafashe nyuma yo guhabwa umurongo, ugasanga undi we arimo kugerageza guhuza igitekerezo cye n’icy’umuyobozi cyangwa uwatuma uhura n’ingaruka runaka.
Uwizeyimana yakomeje ati “Umuntu uramureba gutya ariko imbere harimo abandi nka batanu. Ibi bintu rero usanga ari ikibazo gikomeye muri sosiyete yacu cyangwa muri politiki yacu.”
Iri huriro ryateguwe n’umuryango Unity Club ku bufatanye na Komisiyo y’Igihugu y’Ubumwe n’Ubwiyunge (NURC), rigamije gukomeza kubaka Ndi Umunyarwanda, igatura mu mutima, ikagenga ubwenge n’imitekerereze, ikaranga imikorere no kuzuza inshingano, bigahinduka ukubaho ku bayobozi no kuri buri Munyarwanda, mu rugendo rwo kubaka ‘u Rwanda twifuza.’
Umuryango Unity Club Intwararumuri ugamije gutanga umusanzu mu kubaka ubumwe bw’Abanyarwanda ukaba ugizwe n’abayobozi bari muri Guverinoma n’abayihozemo ndetse n’abo bashakanye. Uyu muryango washinzwe muri Gashyantare 1996, wiha intego yo “kwimakaza umuco w’ubumwe n’amahoro, byo nkingi z’iterambere rirambye”.
- Uwizeyimana Evode yavuze ko mu byatumye ava ku izima ari imbwirwaruhame Perezida Kagame yavugiye i Tolonto imukora ahantu ahita ajya gushaka itike ngo nawe ajye kubaka urwamubyaye
- Umuryango Unity Club Intwararumuri ugizwe n’abayobozi bari muri Guverinoma n’abayihozemo ndetse n’abo bashakanye
Chief Editor/MUHABURA.RWA

robotstxt: allowed

filter: keep


text:
Izina Mara Teigen,ntawarivuga mbere ariko ubu ntakinyamakuru cy’imyidagaduro gikomeye kitaramuvuga,uyu mukobwa ufite uburanga nk’ubwa Angelina Jolie nawe ubwe yiyemerera ko ari Angelina wa kabiri,ubusanzwe yasaga na Angelina ariko noneho yarushijeho kumenyekana ubwo yagaragara ari kumwe na Kylie Jenner.
Mara Teigen yamamaye cyane umunsi agaragara muri Video ari kumwe na murumuna wa Kim Kardashian,Kylie Jenner,bagaragaza imiterere bamamaza ibirungo bisigwa ku minwa ,kuva icyo gihe nibwo byatangiye kuvugwa ko habonetse undi Angelina wa kabiri,abantu batangira kwitegereza amafoto ye n’ubushishozi kugira babashe kureba koko niba ntagukabya kurimo.
Angelina:
abenshi bahamya ko uyu mukobwa w’imyaka 21 asa na Angelina neza neza kabone n’ubwo angelina afite imyaka 40,ubu Mara Teigen ukomoka i Los angeles akurikiwe n’abantu ibihumbi n’ibihumbi kuri Instagram abikesha ko asa na Angelina ndetse Popsugar dukesha iyi nkuru yo ivuga ko bidatinze Mara Teigen biza kumuhesha akazi.


text:
Ndabikunze pe, mpise numva nshaka gukora urugendo shuri. Mwampaye address ye neza?
Uko Shirimpumu yaretse akazi ka Leta akorora ingurube abifashijwemo na BDF
Yanditswe na SEZIBERA ANSELME
Shirimpumu Jean Claude wo mu Karere ka Gicumbi mu Murenge wa Kageyo, ni urugero rwiza rw’umuntu witeje imbere kubera guhinga no korora, ku buryo yaje no kuva ku kazi ka Leta kuko byamwinjirizaga agatubutse.
Yakoraga mu Kigo cy’Igihugu cy’Ubuzima (RBC) muri serivisi yo kwamamaza ibijyanye n’ubuzima, asezera ku mirimo ye mu mwaka wa 2013.
Mu buhamya bw’iterambere amaze kugeraho, ashima cyane Ikigega cya Leta gitera inkunga imishinga iciriritse (BDF) kuko cyamufashije ubwo yashakaga kwagura ibikorwa bye.
Amwe mu matungo yorora ni ingurube, aho afite ingurube zisaga 600.
Shirimpumu ahamya ko ubuhinzi n’ubworozi ari ibintu by’ingirakamaro cyane kuko bituma ibyari indoto bijya mu ngiro, akagereranya BDF n’ikiraro gifasha buri wese kubigeraho.
Uyu mugabo w’imyaka 45 y’amavuko akorera ibikorwa bye kuri hegitari zirenga 12, mu Kagari ka Gihembe, Umurenge wa Kageyo mu Karere ka Gicumbi. Imvaho Nshya yasuye ibikorwa bye.
Nk’uko yabidutangarije, mu mashuri yisumbuye yize ubuvuzi, muri kaminuza arahindura yiga ibijyanye n’amajyambere y’icyaro, mu kiciro cya gatatu cya kaminuza yiga gukora imishinga.
Ati: “Mu ishuri, twigeze kwiga ibijyanye n’ubworozi tuza kugera igihe dukora imyitozo tureba uburyo ubworozi buteza imbere umuntu, ni ho nafatiye ikemezo cyo gukora uwo mushinga.”
Umushinga w’ubworozi yawutangiye mu mwaka wa 2008. Ati “Natangiriye umushinga iwange buhoro buhoro mpereye ku nkoko z’imishwi 2000 zitanga amagi ndetse nza gushyiramo n’inkoko z’inyama ariko ndebye inyungu bimpa mbona birakomeye, bityo nza kugenda mbireka nza gushyiramo ingurube aba ari zo nitaho cyane”.
Akomeza asobanura ko ubutaka akoreraho ubuhinzi n’ubworozi bwe bwa hegitari 12 atari ubwo yahawe cyangwa yarazwe, ahubwo ngo ni we ubwe wagiye abugura n’abandi bantu.
Ati: “Ntangira natangiriye ku nguzanyo ku mushahara (Avance sur Salaire), mpera kuri miliyoni 5 na 500 ndazikoresha ndazishyura. Bongeye kumpa miliyoni 7 ndazishyura, noneho biba ngombwa ko njya kwaka umwenda muri Banki ya Kigali (BK)ari na ho ikigega BDF cyamfashije kuko byasabaga ko ingwate yiyongera”.
Yasabye miliyoni 30 barazimuha arishyura ariko ageze hagati biba ngombwa ko yagura ajyana umushinga we muri Banki y’Igihugu itsura Amajyambere (BRD) bamuha miliyoni 78.
Mu bworozi bwe yibanze ku ngurube za kijyambere, ariko akagira n’andi matungo kubera ko akenshi akunze kugira ibigo by’amashuri afitanye umubano na byo abana bakaza kwihugura.
Ati: “Mfite ihene nziza zo mu bwoko bwa Boa, intama za kijyambere n’inka zikamwa”.
AGIRA INAMA ABIFUZA KORORA BY’UMWUGA
Agira ati: “Ibanga mu bworozi ni ibintu bitatu. Niba ugiye kubyinjiramo bigemo ubikunze kandi ubishaka, ubihe umwanya kuko aho ujishe igisabo ntuhatera ibuye.
Bitandukanye na bwa bworozi bwa kera umuntu yavugaga ngo mvuka ibunaka mfiteyo amashyo y’inka, ugasanga ashobora kujya kuyasura rimwe mu mwaka cyangwa mu mezi atandatu, ntabwo ubworozi bwa kijyambere dukora ari ko bumeze”.
Inama ya kabiri atanga ni ukugira icyororo umuntu yizeye. Ati: “Niba ugiye korora inkoko kandi ushaka amagi ugomba gushaka inkoko itanga amagi, niba ari inyama ushaka ugashaka inkoko itanga inyama. Niba ari ingurube na bwo ushaka korora ingurube izatanga inyama uzashaka bwa bwoko butanga inyama”.
Mu ngurube ze usangamo igera ku mezi atandatu ifite ibiro ijana (100) agasobanura ko zitangana gutyo kubera gukoresha uburyo bwo kuzitubura ahubwo ko ari ubwoko bwazo bwororoka neza.
Avuga ko iyo umuntu ari gukora ubworozi bw’umwuga yirinda kwishyiraho ibintu byinshi. Yabaye agabanyije inkoko kubera ko yaje gusanga atari yabiteguye uko yabyifuzaga bityo aboneraho kuzamura ingurube.
Afite ingurube ziri hagati ya 600 na 700 ariko zigenda zihinduka kuko hari abantu baza kumugurira bafitanye amasezerano batwara utwana tw’ingurube turi hagati ya 100 na 150.
UMUSARURO W’UBWOROZI BWE
Mu kiganiro yagiranye n’Imvaho Nshya, Shirimpumu yagize ati “Ingurube igura amafaranga bitewe n’ibiro ifite cyangwa icyo igenewe, nge ntegurira abantu icyororo kuko sinorora ingurube zisanzwe, nzivana i Burayi. Iyo ingurube uyijyanye kuyorora, ikiro tukigurisha 3000 niba ifite ibiro 100 ni ukuvuga ko ari ibihumbi 300. Ariko niba ari ingurube yo kujya kurya, ikiro tukigurisha hagati ya 1200 na 1500. Ni ukuvuga ngo niba ifite ibiro 100 ari nk’inkone, ari isekurume cyangwa se irangije kubyara uzasanga iri hejuru ya 150 na 200.”
SHIRIMPUMU MU BUHINZI
Usibye ubworozi, Shirimpumu ni n’umuhinzi wabigize umwuga. Ati, “Mpinga ibihingwa 3, ibigori by’umuhondo ntubura kugira ngo bigere ku bantu benshi, ngahinga ibishyimbo bishingirirwa; nkorana n’umushinga bita Harvest Plus mu gutubura ibyo bishyimbo bikungahaye ku butare, ngahinga kandi n’ibirayi”.
Kugira ngo ubuhinzi butange umusaruro wifuzwa, avuga ko bisaba imbuto nziza, guhingira igihe, gukoresha ifumbire ku buryo bwateganyijwe yaba iy’imborera cyangwa imvaruganda.
Agira ati: “Ibintu byose bigomba gukorerwa ku gihe, niba igihe k’ibagara kigeze ntibikererwe kuko iyo ibyatsi bibaye byinshi bicura umwuka ibihingwa byawe, kandi no gusarura bigakorwa neza”.
Ntiyemeranya n’abavuga ko ubuhinzi butakigira amafaranga, cyane ko yemeye guhara akazi ka Leta kuko yabonaga ubuhinzi n’ubworozi ari bwo bwamugirira akamaro.
ASHIMIRA BYIMAZEYO BDF
Shirimpumu yatangiye yifuza ko imishinga ikomera igatera imbere ariko asanga ingwate banki zamubazaga zitamworoheye kuzibona, yiyambaza BDF.
Avuga ko yatewe ibyishimo no kwishingirwa na BDF ubwo yajyanaga umushinga we muri BK, akabasha kwishyura neza ubundi agatangira gukorana na BRD.
Shirimpumu avuga ko muri BRD yagezeyo asanga ikorana na BDF ku buryo inguzanyo ye yayishyuye neza kandi ibikorwa bye byateye imbere.
Ati: “Nahereye ku kiraro kimwe, icyo gihe nari mfite ibiraro birenga hafi ikenda. Ubu mfite ibyumba birenga 150 by’inkoko, ni cyo gituma mfite ingurube zirenga 600. Iyo umuturage aje ashaka kugira ngo mworoze ahasanga icyororo, ushaka izo kurya na bwo arazibona. Umushinga wange ubu ufite agaciro kari hagati ya miliyoni 150 na 200 z’amafaranga y’u Rwanda”.
Shirimpumu avuga ko aticuza kuba yarasezeye akazi ka Leta, kuko yaretse gukorera abandi none ubu ni umukoresha w’abakozi 12 bahoraho na 60 badahoraho.
Abajijwe amafaranga yinjiza ku kwezi, yavuze ko yinjiza nka miliyoni eshatu, agahemba abakozi asagaho gato miliyoni, na we agasigarana abarirwa hagati ya miliyoni imwe n’igice n’ebyiri.
Korora yatangiye bimugora nta n’ubumenyi buhagije abifiteho, ariko ubu yabereye benshi umwarimu w’ibijyanye n’ubworozi bw’ingurube.
Ati: “Natangiye bingora ariko abantu baza batugana tubasha kubaha amakuru afatika arimo ubumenyi. Twashyizemo ikiciro cyo kwigisha abashumba. Umuntu uza atugana tumuha ubumenyi bw’uko umushinga waramba akazana n’umuntu tumuhugurira yarangiza tukamuha impamyabushobozi. Ikindi twatangiye gukora ibitabo byigisha ibijyanye n’ubworozi bw’ingurube. Dufite igitabo twasohoye, ari uwabikoraga akanoza umwuga cyangwa ugiye gutangira akagira icyo akora.”
SHIRIMPUMU ARASHAKA GUTERA IMBERE BIRUSEHO
Shirimpumu arashaka kwagura cyane umushinga we yifashishije ubumenyi yavanye mu ngendoshuri z’abahinzi-borozi yakoreye mu bihugu byateye imbere ku mugabane w’u Burayi.
Ati: “Nabashije gusura aborozi bo mu Bubiligi, mu Bufaransa no mu Buholandi ndeba aho bageze, nange numva mu kerekezo mfite ari uko nagira umushinga wagutse ku rwego rw’Akarere ku buryo ibihugu by’abaturanyi byajya biza mu gihugu cyacu bije gushaka icyororo”.
INAMA ATANGA KURI BAGENZI BE
Asaba bagenzi be gukora cyane bakagira ingurube nyinshi kandi zujuje ubuziranenge kuko isoko ry’imbere mu gihugu, mu karere u Rwanda rurimo rikeneye inyama nyinshi.
Ati: “Buriya ku isi, mu bakungu ba mbere harimo abahinzi, usibye twebwe wenda twabyitiriwe abandi bakavuga ngo ni amahirwe, aho nasuye nasanze abahinzi batarenga 10%. Umuhinzi aba ari umwe agahingira abantu benshi abandi bakaba bari mu bindi mu gihe twebwe tuba tuvuga ngo abahinzi bagera kuri 80% ariko ntacyo bakora”.
Shirimpumu asanga uko abari mu buhinzi n’ubworozi bazagenda babikora by’umwuga hari abazagenda bagabanyuka hanyuma umwe agire urwuri runini.
Ati:“Nk’ubu mba mvuga nti uwampa byibuze nkagira nk’ingurube hafi 5000, nibura buri cyumweru nkajya nshyira ingurube hafi 500 ku isoko, noneho hakaba hari n’undi mu burengerazuba, mu burasirazuba, amajyaruguru n’amajyepfo umeze utyo. Icyo gihe wa wundi wa kamwe kamwe azabona ko nta cyo ari gukora, wenda ahinge ibyo twakenera ngo ingurube zacu zirye na we abone amafaranga”.
Yifuza ko aborozi bagenzi be baharanira kuba abanyamwuga mu rwego rwo gufasha uzaba yifuza ingurube y’icyororo kumenya aho ayishakira, ushaka iy’inyama na we amenye umworozi ayibarizaho.
Ati: “Mu buhinzi na ho uko gahunda ya Leta yo guhuza ubutaka igenda ishyirwa mu bikorwa ni ko izafasha aborozi kubonera amatungo ibyo kurya natwe tubagurire”.
Ibyo kandi yumva bitanga ikizere ko bizanafasha abafite ibyumba bisya ibiryo na bo bakagurirwa n’abo borozi b’amatungo.
9 Comments on “Uko Shirimpumu yaretse akazi ka Leta akorora ingurube abifashijwemo na BDF”
-
-
Wamuhamagara kuri 0788590416.
-
-
Nta email yiwe twabona cyangwa WhatsApp number kuko nkatwe tutari mu rwanda bya tugora kumuhamagara!!kuko nanyuzwe
-
ESE UMUNTU USHAKA KGUSURA UBWOROZI NTAKIBAZO,NDASHAKA INAMA NGO NANJYE NJYE NORORA INGURUBE
Tel:0788223391
-
uyu mworozi ni icyitegererezo pe nange mufatiueho urugero
-
Nishimiye cyane uburyo yabashije guteza imbere umushinga we w’ubworozi bw’ingurube yifashishije ibigo byimari kandi bikagendaneza.
-
Maze gusoma iyì nkuru nanjye naguze ingurube yubwoko ihita ibyara 13 nkaba nyigaburira ibiryo bya Tunga Feeds. Esr wangira namaki yokuzigaburira. Esr ibyana ubicutsa ryari?
-
Ubu nibwo ngisoma iyi nkuru y’uyu mugabo ,biranshimishije ku kigero ntagereranywa ,nifuza kuzakora urugendo shuri aho akorera uyu mushinga
-
Ndabashimiye kubwo kuduha abantu nkaba batugira inama,
ndifuza ko niba bishoboka mwampuza nuwo mworozi, mukeneyeho inama
MURAKOZE


text:
Inyamaswa
Inyamaswa cyangwa Inyamanswa , Igikoko (ubuke Ibikoko), Igisimba (ubuke Ibisimba) (izina mu kilatini : Animalia)
Mu Rwanda[edit | edit source]
U Rwanda rucumbikiye ubwoko bw’inyamaswa zonsa butandukanye 151, harimo cumi na bumwe bubangamiwe muri iki gihe kandi nta na bumwe buhakomoka. Muri bwo harimo amoko y’inkima (hagati ya 14 na 16), harimo igice cy’ingagi zo mu misozi zituye ku isi zikiriho (Gorilla gorilla berengei). Ayandi moko y’inkima agizwe n’inkima ifite mu maso hameze nk’ah’igihunyira (Cercopithecus hamlyni), inkima yo mu misozi (Cercopithecus hoesti) muri Nyungwe, Inguge (Pan troglodytes) muri Nyungwe no muri Gishwati, n’icyondi (Cercopithecus mitis kandti) cyabonetse muri Pariki y’Igihugu y’Ibirunga.
Inyamabere[edit | edit source]
Inyamaswa z'inyamabere ni nyinshi mu ziganje mu zigarara mu Rwanda ndetse cyane cyane muri za Pariki ziatndukanye. Urugero aha twavuga nk'impundu.
Impundu:[edit | edit source]
Impundu ni zimwe munyamaswa zo mugasozi zifite uturango tujya gusa n’umuntu kuko yo ihuza ‘DNA’ n’umuntu kigero cya 98, 2%., igira ibiro biri hagati ya 30 na 40, uburebure bwa sentimetero 78, abahanga bayita ‘Pan troglodytes schweinfurthii’. Ni inyamabere, zigenza amaguru abiri, ni inyamaswa zisurwa cyane na bamukerarugendo benshi mu rwanda kuko ziri mu yamaswa zisigaye ahantu hacye cyane ku isi harimo Parike ya Nyungwe no mu ishyamba rya Gishwati.
Umuryango witwa: BIOCOOR [Biodiversity Conservation Organization], wita ku rusobe rw’ibinyabuzima utangaza ko impundu ari inyamaswa izi ubwenge kandi bishoboka ko mu minsi iri imbere zishobora kuzatobora zikavuga.
Umuyobozi w’uyu muryango akaba n’inzobere mu bijyanye n’inyamanswa, Dr Imanishimwe Ange, avuga ko Impundu ari inyamaswa zishimishije, kuko iyo witegereje neza imiterere yazo usanga 98, 2% by’akarango k’impundu bisa neza n’iby’abantu.[2]


text:
Kamonyi: Hamaze gukoreshwa 80% by’ingengo y’imari mu mibereho myiza
Yanditswe na SEZIBERA ANSELME
Ubuyobozi bw’Akarere ka Kamonyi mu Ntara y’Amajyepfo buratangaza ko bumaze gukoresha agera kuri 80% by’ingengo y’imari mu bikorwa bigamije kuzamura imibereho myiza y’abaturage mbere y’uko hasigaye amezi 4 ngo umwaka w’imihigo urangire.
Mu kiganiro Imvaho Nshya yagiranye n’Umuyobozi w’Akarere ka Kamonyi wungirije ushinzwe imibereho myiza y’abaturage Uwamahoro Prisca, atangaza ko kugeza ubu hamaze gukoreshwa ingengo y’imari ingana na 80% mu bikorwa bizamura imibereho myiza y’abahatuye.
Nk’uko akomeza abisobanura, Uwamahoro, avuga ko ibyo bikorwa byibanze mu buzima, mu burezi no mu gufasha abatishoboye kuko ari byo by’ingenzi iyo nkingi y’imibereho myiza yibandaho muri rusange.
Agira ati: “Muri 80% by’ingengo y’imari imaze gukoreshwa mu nkingi y’imibereho myiza mu karere ka Kamonyi, twibanze mu kubaka ibyumba by’amashuri 28 n’ubwiherero bwabyo 36, kugira ngo bisimbure ibindi byagaragaraga nk’ibishaje, hubakwa amazu y’abatishoboye barokotse Jenoside yakorewe Abatutsi mu Rwanda mu 1994 kugira ngo babone aho baba. Ikindi cyakozwe ni ibikorwa bitandukanye bitera inkunga abaturage birimo VUP, inkunga z’ingoboka n’ibindi”.
Nubwo atagaragaza ingengo y’imari yose yahariwe gukoreshwa mu bikorwa bigamije kuzamura imibereho myiza y’abaturage, Uwamahoro avuga ko icyo kigereranyo bagezeho kizakomeza kuzamurwa hubakwa ibikorwa bifasha abaturage kugira ngo imibereho yabo ikomeze kunozwa.
Gusa abaturage b’ako karere bishimira inkunga n’ibikorwaremezo bagenda bahabwa ngo habeho impinduka nziza mu buzima.
Uwumukiza Primitive ashima gahunda nziza yo kwegereza abantu amashuri kuko byorohereje imvune abana bahuraga nazo bakora ingendo ndetse kubaka ibyumba bishya bigamije kuvugurura na byo bikaba bitanga umutekano w’abana babo kuko hari aho bahoranaga impungenge ko imiyaga yayabagusha hejuru.
Ibi kandi birashimwa na Nkurunziza Innocent utuye mu murenge wa Runda, uvuga ko gahunda yo kwegereza abaturage ibigo bitanga serivisi z’ubuzima (Poste de Sante) hamwe n’abajyanama b’ubuzima byatumye nta muturage ukirembera mu rugo kuko ahita agana izo serivisi.
Mu bijyanye n’inzego zagarutsweho hejuru zirimo uburezi, mu karere ka Kamonyi kabarizwamo ibigo by’amashuri bisaga 104, mu buzima habarizwa ibigo nderabuzima 13 n’ibitaro bimwe, abaturage bakaba baragiye bitabwaho mu bufasha butandukanye haba mu kurihira abatishoboye amashuri, ubwisungane mu kwivuza n’ibindi birimo na gahunda ya Kora Wigire ku bagomba gufashwa kubona inguzanyo zo kwiteza imbere.


text:
KU WA 3 W’ICYA 6 CYA PASIKA, 20/05/2020
Amasomo matagatifu: Intu 17,15. 22-18,1; (Zab 148(147),1-2.11-12.13-14);Yh 16,12-15
Bakristu bavandimwe Yezu Kristu akuzwe iteka!
„Ubugingo bw’iteka ni ukukumenya wowe Mana imwe y‘ukuri, no kumenya uwo watumye Yezu Kristu“ (Yh 17,3).
Inyigisho y’uyu munsi mpisemo kuyitangiza uyu murongo wo mu Ivanjiri ya Yohani, kuko amasomo matagatifu y’uyu munsi ahurira kuri iyi ngingo yo kumenya Imana y’ukuri.
Isomo rya mbere riradutekerereza uburyo Pawulo yageze i Atene, agashengurwa no kubona uwo mugi wahuriragamo abantu b’ingeri nyinshi, wari ugwiriyemo ibigirwamana. Kuko rero yigishaga Yezu Kristu, Umwana w’Imana imwe nyakuri, akigisha iby’ukubabara kwe, ugupfa n’izuka bye. Abayahudi bubahaga Imana, n’abahanga muri za Filozofiya bari aho, bamwumvise bamwita indondogozi ndetse bamushinja ko aje kwigisha imana z’inyamahanga. Ibi yashinjwaga rero byatumye ajyanwa mu rukiko ngo yisobanure.
Mu by’ukuri abo bantu ntawavuga ko bari abapagani ahubwo bari bashishikariye iyobokamana. Pawulo rero ni ko guhera kuri iryo yobokamana bari bafite agerageza kubigisha Imana nyakuri, dore ko uretse amashusho y’imana zitandukanye basenganga, bari bafite urutambiro rw’imana itaramenyekana. Ni uko yihatira kubamenyesha iyo Mana nyakuri basenga ariko batayizi.
Aha twakibaza natwe: Ese koko tuzi Imana dusenga? Kuyimenya kandi rero ni bwo bugingo bw’iteka, nk’uko twabibumbuje iyi nyigisho. Mu magambo meza Pawulo aradusobanurira natwe iyo Mana iyo ari yo: Ibyo tubona n’ibyo tutabona ni yo yabiremye! Ntacyo wayigereranya na yo ngo ube utayitubije. Nk’uko Salomoni na we yabivuze mu magambo meza agira ati: “Ariko se Imana ishobora gutura ku isi ? Ijuru ndetse n’ishema ryayo ntushobora kurikwiramo, nkanswe iyi ngoro nubatse!” (1Bami 8,27), yemwe n’ingoro twubaka ntiyazikwirwamo. Ariko kandi rero igitangaje cyane ni uko itari kure ya buri muntu muri twe (Intu 17,27), kuko turi inkomoko yayo.
Bavandimwe iri ni iyobera ridahishurirwa abiyita abahanga n’intiti ahubwo abaciye bugufi bo mu bihe byose batinya Imana. Uduha kumenya Imana by’ukuri ni Yezu Kristu. Mu nyigisho rero Pawulo yahaga abari bamuteze amatwi, ageze kuri Yezu Kristu n’uko yapfuye akazuka, ndetse abamwemera na bo bakazagira uruhare kuri iryo zuka, benshi bari aho bakuyemo akabo karenge, bati tuzakumva ubutaha.
Byashoboka ko mu myemerere ya bamwe mu Bakristu, na bo iyo bageze aha barekeraho kumva. Benshi bishakira Imana ikemura ibibazo byabo, Imana ikiza indwara, Imana itanga ubukire n’ibindi byinshi umutima w’umuntu urarikira kuri iyi si. Gusa n’ubwo ibyo bitayinaniye, yaduhishuriye muri Yezu Kristu ko muri ibyo byose ntacyahaza umutima wa muntu uretse kuyimenya no kumenya Umwana wayo Yezu Kristu wapfuye akazuka. Ibi bitwibutse bwa buhangange bw’Imana busumbye kure ibyishimo n’umubabaro byo kuri iyi si, ndetse n’urupfu, rwo twese tugera imbere tukadagadwa. Gusa niduhumure n’ubwo hari byinshi duhura na byo ntidusobanukirwe, bimwe bikaturenga no kubyakira bikatunanira, Yezu ubwe arabizi, ni yo mpamvu, adusezeranya Roho Nyir’ukuri uzatuyobora mu kuri kose, nk’uko ivanjili y’uyu munsi ibitubwira.
Nimuze rero twambaze, dusabe kandi twakire Roho Mutagatifu, aduhe kumeya ubwenge budukundisha iby’Imana nyakuri twahishuriwe n’Umwana wayo Yezu Kristu, byo bizatugeza mu Buginga bw’iteka.
Padiri Uwitonze Joseph


text:
Isomo rya 1: Baruki 4,5-12.27-29
Ikomezemo ubutwari, muryango wanjye,
wowe Israheli ikesha kutibagirana!
Mwagurishijwe mu mahanga atari ukugira ngo murimbuke,
kuba mwararakaje Imana byatumye mugabizwa abanzi banyu.
Ni koko mwarakaje Uwabaremye,
mutura ibitambo Sekibi n’abayo, aho kubitura Imana.
Mwibagiwe Imana ihoraho yabagaburiye,
mutera agahinda Yeruzalemu yabareze.
Yabonye uburakari bw’Imana bubagwiririye, iravuga iti
«Baturanyi ba Siyoni nimwumve,
Imana yanteye agahinda kenshi.
Nabonye abahungu n’abakobwa banjye
bajyanwa bunyago, babitejwe n’Uhoraho.
Nari narabareze mu byishimo,
ariko narabaretse baragenda, nsigarana agahinda n’umubabaro.
Ntihagire n’umwe unyishimaho,
jye w’umupfakazi watereranywe na benshi;
ndi mu bwigunge kubera ibicumuro by’abana banjye,
kuko birengagije amategeko y’Imana.
Nimukomere, bana banjye, kandi mutakambire Imana,
kuko Uwabateje ayo makuba azashyira akabibuka.
Nk’uko kera mutashidikanyije kwitarura Imana,
ubu nimube ari ko muharanira kuyigarukira,
ndetse mubikorane umwete
uruse incuro cumi ubute bwanyu bwa mbere.
Koko rero, Uwabateje ibi byago ni na we uzabakiza,
anabazanire ibyishimo bizahoraho.
Zaburi ya 68(69),33-35.36-37
Abiyoroshya nibabibona, bazishima, bati
«Mwebwe abashakashaka Imana, murakagwira!»
Kuko Uhoraho yumva abatishoboye,
ntatererane abe bari ku ngoyi.
Ijuru n’isi nibimurate,
hamwe n’inyanja n’ibiyirukamo byose.
Kuko Imana izarokora Siyoni,
ikazasana imigi ya Yuda,
bakahasubirana, bakahatunga;
inkomoko y’abagaragu bayo ikazaharagwa,
maze abakunda izina ryayo bakahatunga.
Ivanjili ya Mutagatifu Luka 10,17-24
Ba bigishwa uko bari mirongo irindwi na babiri, bagaruka bishimye cyane, bavuga bati «Mwigisha, na roho mbi ziratwumvira kubera izina ryawe.» Arababwira ati «Koko nabonaga Sekibi ahanuka ku ijuru nk’umurabyo. Dore mbahaye ububasha bwo kuribata inzoka na za manyenga, n’ubwo gutsinda umwanzi wese kandi nta kizashobora kubahuganya. Nyamara, ntimwishimire ko roho mbi zibumvira, ahubwo nimwishimire ko amazina yanyu yanditse mu ijuru.» Ako kanya, Yezu ahimbazwa na Roho Mutagatifu, maze aravuga ati «Dawe, Mutegetsi w’ijuru n’isi, ngushimiye ko ibyo wabihishe abanyabwenge n’abahanga, ukabihishurira abaciye bugufi. Koko, Dawe, ni ko wabyishakiye. Byose nabyeguriwe na Data, kandi nta we uzi Mwana uwo ari we keretse Data, nta n’uzi Data uwo ari we keretse Mwana n’uwo Mwana ashatse kubihishurira.»Hanyuma ahindukirira abigishwa be, ababwirira ukwabo ati «Hahirwa amaso abona ibyo muruzi! Ndababwira ukuri: abahanuzi benshi n’abami benshi bifuje kubona ibyo muruzi ntibabibona, no kumva ibyo mwumva ntibabyumva.» Nuko umwigishamategeko arahaguruka, amubaza amwinja ati «Mwigisha, ngomba gukora iki kugira ngo ndonke ubugingo bw’iteka?» Yezu aramubwira ati «Mu Mategeko handitsemo iki? Usomamo iki?» Undi aramusubiza ati «Uzakunde Nyagasani Imana yawe, n’umutima wawe wose, n’amagara yawe yose, n’imbaraga zawe zose, n’ubwenge bwawe bwose, kandi uzakunde mugenzi wawe nk’uko wikunda.»


text:
Sandrine Isheja yatangiye ashimira abakobwa bitabiriye ndetse nawe yishimira kuba ari umwe mu bagize akanama nkemurampaka gatoranya umukobwa ugiye guhagararira abandi mu Buranga, Ubwenge n’Umuco akaba Nyampinga w’u Rwanda w’umwaka wa 2018.
Abagize akanama nkemurampaka ka Miss Rwanda 2018
Mu kiganiro yahaye Inyarwanda, Sandrine Isheja yatangaje ko ikintu kibabaza umuntu uri mu kanama nkemurampaka ari uguhakanira umukobwa ukamumenyesha ko atagikomeje nyamara yari yigiriye icyizere ndetse yizeye gutsinda no kuba yahagararira intara yiyamamarijemo akanegukana ikamba rya Nyampinga w’u Rwanda.
Icyakora nanone Sandrine Isheja yatangaje ko nta kundi biba bigomba kugenda cyane ko bigomba kurangira hasigaye umukobwa umwe rukumbi uba ugomba kwambikwa ikamba rya Nyampinga w’u Rwanda bityo rero ngo ntaho bakwepera icyo gukuramo bamwe bitewe n’uburyo barushanyijwe.


text:
Rimwe na rimwe hari igihe ugira utya ukabona umukunzi wawe agize anniversaire, cyangwa se ibindi birori bigusaba ko umuba hafi ukamugaragariza urukundo dore ko hari n’igihe bigusaba kuza kwikora kumufuka .Mubyukuri rero hari igihe uba ukunda umuntu ariko uri umukene cyangwa se uwo munsi we ukagera ntagafaranga wibutsheho.Ibyo rero ntibyakubuza kuza kumushimisha kuko hari uburyo bukurikira ushobora gukora akinshima kurusha uko wari kujya kuguza amafranga yo kumugurira za chocolat,deodorant n’ibindi byinshi. 1. Indirimbo Shaka indirimbo uzi ko uwo ukunda akunda kumva maze uyimwoherereze, haba kuri CD, kaseti (tape) cyangwa kuri e-mail, niba mutari kumwe. Niba ahari uyishyiremo muyumvane cyangwa se munayiririmbane. 2. Indabyo zo mu busitani Niba wari ufite impungenge z’ uko utazabona ubushobozi bwo kugurira umukunzi wawe amaroza kuko wenda ahenze cyane, burya nta muntu wavuze ko ugomba gutanga amaroza. Ushobora no gutanga izindi ndabyo wakura nko mu busitani bw’ aho uba cyangwa se ukanazigura kuko hari izihendutse cyane kuko burya indabyo zisanzwe nazo zishimisha nk’izo umuntu aba yaguze. 3. Ikorere ubwawe impano aho kuzigura. Ibintu nka Chocola, gateaux n’ ibindi bigurwa abantu bakunda gutanga nk’impano usanga bihenze, nyamara kubyikorera bishoboka. Ushobora rero gusoma uko ibi bintu bikorwa ubundi ukagura ibikoresho ukabyikorera utanze amafaranga make cyane. Ibi kandi ngo bishimisha uwo ukunda cyane kuko abona ko wafashe umwanya wawe ukamukorera impano uko ubishoboye. Ibi ariko si ibintu ukora imburagihe ahubwo ni byiza ko ubitangira hakiri kare kuko uba utabimenyereye kugira ngo hato utavaho ubyica. 4.Impano isanzwe nayo igaragaza urukundo. Uretse ibyo amatangazo avuga mu rwego rwo gukurura abaguzi, burya za diamand cyangwa se ibindi bintu bihenze nta bwo ari byo bituma uwo ukunda akwihebera. Fata amafaranga ufite ubundi umugurire nk’ udukomo, amaherena, cyangwa se impeta iri ku giciro ushoboye. Burya nabyo biramushimisha cyane. 5. Gutanga amafaranga menshi ku tuntu duto bishobora gutuma wicuza Impano y’ umunsi mukuru w’umukunzi wawe igomba kuba koko ari impano ureba ukabona ko uyiguhaye akubwira ati: “Nkwitayeho kurusha bose”. Ushobora kumutunguza iyi mpano ari ku kazi, wambaye imyenda yawe myiza; ibi bizamushimisha cyane. Fata ifoto yanyu mwembi mukunda ubundi uyikoreshe ku buryo igaragara neza ubundi uyishyire nko muri cadre (frame) ubundi uyimuhe. Ibi bizamushimisha cyane. Hari abishima cyane ubahaye ikintu gito kandi gisanzwe nk’ umugati wa sandwich. 6. Urukundo rwanyu ntabwo ruzapfa, shaka rero akantu kazahoraho mu gihe mukiriho. Niba ufashe umwanya wawe ugashushanya ikarita uko ubishoboye n’ intoki zawe, bizashimisha cyane uwo ukunda kurusha uko wajya mu isoko ukagura carte postal maze ukandikaho interuro nke. Niba ufite amabara nayo uyakoreshe kugira ngo agashushanyo kawe karusheho kugaragara neza. 7. Mwigumire mu rugo mwirebere filime. Benshi barasohoka, namwe mushobora kuba mwarasohotse inshuro zitari nke. Niba uyu munsi mudafite ubushobozi bwo kuba mwasohoka ntabwo ijuru riguye. Kubera akazi ntabwo ukunda kumarana igihe n’ umukunzi wawe. Uyu munsi rero kora ikidasanzwe ubundi wirirwane n’ uwo ukunda wenda munirebere filime mwembi. 8. Ihitiremo akandi kantu mwakora. Burya nta gikorwa cy’ urukundo cyaruta gushaka ikintu gishya mwakora mwembi kandi nta mafaranga mutanze. Urugero, ushobora kureba ahantu habereye ibirori kwinjira ari ubuntu ubundi muhagere. Nabyo birashimisha.
Rimwe na rimwe hari igihe ugira utya ukabona umukunzi wawe agize anniversaire, cyangwa se ibindi birori bigusaba ko umuba hafi ukamugaragariza urukundo dore ko hari n’igihe bigusaba kuza kwikora kumufuka .Mubyukuri rero hari igihe uba ukunda umuntu ariko uri umukene cyangwa se uwo munsi we ukagera ntagafaranga wibutsheho.Ibyo rero ntibyakubuza kuza kumushimisha kuko hari uburyo bukurikira ushobora gukora akinshima kurusha uko wari kujya kuguza amafranga yo kumugurira za chocolat,deodorant n’ibindi byinshi.
1. Indirimbo
Shaka indirimbo uzi ko uwo ukunda akunda kumva maze uyimwoherereze, haba kuri CD, kaseti (tape) cyangwa kuri e-mail, niba mutari kumwe. Niba ahari uyishyiremo muyumvane cyangwa se munayiririmbane.
2. Indabyo zo mu busitani
Niba wari ufite impungenge z’ uko utazabona ubushobozi bwo kugurira umukunzi wawe amaroza kuko wenda ahenze cyane, burya nta muntu wavuze ko ugomba gutanga amaroza. Ushobora no gutanga izindi ndabyo wakura nko mu busitani bw’ aho uba cyangwa se ukanazigura kuko hari izihendutse cyane kuko burya indabyo zisanzwe nazo zishimisha nk’izo umuntu aba yaguze.
3. Ikorere ubwawe impano aho kuzigura.
Ibintu nka Chocola, gateaux n’ ibindi bigurwa abantu bakunda gutanga nk’impano usanga bihenze, nyamara kubyikorera bishoboka. Ushobora rero gusoma uko ibi bintu bikorwa ubundi ukagura ibikoresho ukabyikorera utanze amafaranga make cyane. Ibi kandi ngo bishimisha uwo ukunda cyane kuko abona ko wafashe umwanya wawe ukamukorera impano uko ubishoboye. Ibi ariko si ibintu ukora imburagihe ahubwo ni byiza ko ubitangira hakiri kare kuko uba utabimenyereye kugira ngo hato utavaho ubyica.
4.Impano isanzwe nayo igaragaza urukundo.
Uretse ibyo amatangazo avuga mu rwego rwo gukurura abaguzi, burya za diamand cyangwa se ibindi bintu bihenze nta bwo ari byo bituma uwo ukunda akwihebera. Fata amafaranga ufite ubundi umugurire nk’ udukomo, amaherena, cyangwa se impeta iri ku giciro ushoboye. Burya nabyo biramushimisha cyane.
5. Gutanga amafaranga menshi ku tuntu duto bishobora gutuma wicuza
Impano y’ umunsi mukuru w’umukunzi wawe igomba kuba koko ari impano ureba ukabona ko uyiguhaye akubwira ati: “Nkwitayeho kurusha bose”. Ushobora kumutunguza iyi mpano ari ku kazi, wambaye imyenda yawe myiza; ibi bizamushimisha cyane. Fata ifoto yanyu mwembi mukunda ubundi uyikoreshe ku buryo igaragara neza ubundi uyishyire nko muri cadre (frame) ubundi uyimuhe. Ibi bizamushimisha cyane. Hari abishima cyane ubahaye ikintu gito kandi gisanzwe nk’ umugati wa sandwich.
6. Urukundo rwanyu ntabwo ruzapfa, shaka rero akantu kazahoraho mu gihe mukiriho.
Niba ufashe umwanya wawe ugashushanya ikarita uko ubishoboye n’ intoki zawe, bizashimisha cyane uwo ukunda kurusha uko wajya mu isoko ukagura carte postal maze ukandikaho interuro nke. Niba ufite amabara nayo uyakoreshe kugira ngo agashushanyo kawe karusheho kugaragara neza.
7. Mwigumire mu rugo mwirebere filime.
Benshi barasohoka, namwe mushobora kuba mwarasohotse inshuro zitari nke. Niba uyu munsi mudafite ubushobozi bwo kuba mwasohoka ntabwo ijuru riguye. Kubera akazi ntabwo ukunda kumarana igihe n’ umukunzi wawe. Uyu munsi rero kora ikidasanzwe ubundi wirirwane n’ uwo ukunda wenda munirebere filime mwembi.
8. Ihitiremo akandi kantu mwakora.
Burya nta gikorwa cy’ urukundo cyaruta gushaka ikintu gishya mwakora mwembi kandi nta mafaranga mutanze. Urugero, ushobora kureba ahantu habereye ibirori kwinjira ari ubuntu ubundi muhagere. Nabyo birashimisha.


text:
Kuvuga ngo “Kanaka yihaye Gufilipafilipa” byaturutse ku mugabo witwaga Filipo Mpayimana ku ngoma ya Paul Kagame ahayingayinga umwaka wa 2020. iri jambo barikoresha iyo babonye umuntu witandukanyije n’umutimanama agakoreshwa cyangwa akavugishwa amateshwa nta nyungu igararara abonamo, yibwira ko afite ibisubizo by’ibibazo byose, agashyanuka kuri buri wese cyangwa ku bivuzwe byose yibwira ko biza kumubyarira inyungu ariko amaso akanga agahera mu kirere.
“Gufilipafilipa” ubundi byaturutse ku izina ry’uyu mugabo rya Gikirisitu yafashe abatizwa kera akiri umwana ariryo Filipo. Mu kiganiro ku rubuga rwa Facebook banyarwanda batandukanye bunguranye ibitekerezo kuri iri jambo bitegereje ibyakorwaga na Filipo Mpayimana bararishimangira.
Filipo Mpayimana ni ubuntu wize indimi anandika n’ibitabo. Nuko nyuma y’ahagana mu w’i 1994 ubwo u Rwanda rwagwaga mu icuraburindi, uyu Filipo Mpayimana yaje guhungira i Congo ndetse agenda inzira niende ahunga abo akeza ubungubu. Yageze aho agera ibwotamasimbi kwa ba rutuku. Yarahageze rero aratura nk’abandi akora ubuzi butandukanye akanyuma akaba ari ako mu ruganda rw’indyoshyandyo.
Mu gihe cy’amatora ya Perezida wa Repubulika yo mu 2017 bamwe bafashe nk’ikinamico, Filipo Mpayimana yitahira mu Rwanda.
Ageze mu Rwanda, atangaza ko ashaka kwiyamamariza kuyobora u Rwanda. Mu gihe benshi mu biyamazaga bangiwe gukomeza Filipo we yemerewe gukomeza nyamara yari yakuyemo ake karenge yitahiye i Bwotamasimbi.
Mu gihe cyo kwiyamamaza benshi twakekaga ko ari kwikinisha cyangwa arimo gucurangira abahetsi urebye umubare w’abitabiraga ukwiyamamaza kwe.
Nyuma ya 2017, Filipo Mpayimana yakomeje ibikorwa byinshi byo gucira isiri abayobozi b’i Kigali ngo arebe ko hari utuvungukita twava ku meza FPR iriraho ngo tumugwe mu kanwa. Ndetse ashinga n’urubuga rwa Youtube akoresha afilipafilipa!
Muri uko guhakwa kwe anakomeje kugeza ubu afite umuderi wo kwibasira abo abona ko batavuga rumwe n’abo ashaka guhakwaho akigira umuvugizi wabo n’ubwo atarabona ubwo buhake.
Ikivuzwe cyose aba yakinjiyemo ndetse ntanagira isoni zo gusohora za video afilipafilipa mu ndimi z’amahanga.
Ubu noneho arimo gufilipafilipa mu binyamakuru by’i Kigali atabaza ngo “Interahamwe” zirenda kumwica!
Yageze n’aho avuga ko amagambo rutwitsi ya Gen James Kabarebe yari akwiriye!
Bityo rero iyo umuntu yitandukanyije n’umutimanama agakoreshwa cyangwa akavugishwa amateshwa nta nyungu igararara abonamo, yibwira ko afite ibisubizo by’ibibazo byose, agashyanuka kuri buri wese cyangwa ku bivuzwe byose yibwira ko biza kumubyarira inyungu ariko amaso akanga agahera mu kirere., bavuga ko “Yihaye GUFILIPAFILIPA”.


text:
Perezida wa Repubulika y’u Rwanda Paul Kagame, yiyunze ku bandi bayobozi basaga 2,000 bahuriye mu nama y’iminsi itanu irimo gukorwa hifashishijwe ikoranabuhanga yateguwe n’Ihuriro ry’Ubukungu ku Isi
Kuri uyu wa Mbere tariki 25 Mutarama 2021, ni bwo Perezida Kagame yagaragaye mu itsinda ryatanze ikiganiro ku nsanganyamatsiko igira iti: “Kwimakaza Amasezerano Mbonezamubano mashya (Advancing A New Social Contract).”
Perezida Kagame yatanze icyo kiganiro ku meza y’uruganiriro yahuriyeho na Hilary Cottam, James Quincey, Pedro Sánchez, Sharan Burrow, Jo Ann Jenkins na Saadia Zahidi ku munsi wa mbere w’iyo nama ifite insanganyamatsiko yagutse igira iti: “Umwaka w’Ingenzi wo Kongera Kubaka Icyizere.”
Icyo kiganiro Perezida Kagame yagizemo uruhare rukomeye, gishingiye ku kuba ku Isi yose icyorezo cya COVID-19 cyaratumye abantu babarirwa muri miliyoni 1.6 batakaza ubushobozi bwo guharanira imibereho myiza ku isoko ry’umurimo ku rwego mpuzamahanga.
Na none kandi iki cyorezo cyatumye umubare munini w’abatuye Isi bari mu murimo bagaragaza aho ubushobozi bwabo bugarukira bwo kuba bakwitunga mu gihe akazi gahagaze igihe kirekire.
Perezida Kagame yagarutse kuri icyo cyuho, ashimangira ko icyorezo cya COVID-19 cyahishuye byinshi mu bibazo bagaragaraga muri politiki zigamije guharanira imibereho myiza y’abaturage. Yakomeje avuga ko mu gihe cy’icyorezo, Isi yose yize amasomo menshi arimo n’ayahozeho ariko akaba atari yarigeze ashyirwa mu ngiro.
Yagize ati: “Nk’uko twabibonye, icyorezo cyazahaje cyane abakozi, ndetse na Guverinoma zatanze ibisubizo zifashishije uburyo buhari. Urugero, nko mu Rwanda twashyizeho Ikigega cy’Ingoboka cyatangiranye amafaranga y’u Rwanda akabakaba miliyari 100, hagamijwe gufasha ibigo byarerembaga. Na none kandi twakoresheje ububiko bw’ibiribwa twari dufite mu kugaburira imiryango itishoboye mu bihe bya Guma Mu Rugo, ndetse tunishyurira ubwishingizi bw’ubuvuzi abaturage barenga miliyoni ebyiri.”
Yakomeje avuga ko ahantu hose ku Isi, iki cyago cyagaragaje ibyuho muri Politiki zisanzweho zigamije kurinda abaturage, ati: “Twarebye uburyo Isi yagezweho n’ingaruka, twabonye n’uko Isi yabyitwayemo mu gutanga ibisubizo. Icyorezo cyashyize ku karubanda ibibazo twari dusanganye ariko tutigeze dushakira ibisubizo.”
Yavuze ko mu buryo bumwe cyangwa ubundi, Politiki ziharanira kurinda abaturage mu bukungu n’imibereho zagiye zikurikiranwa uhereye ku kibazo cy’ubukungu n’ubushomeri.
Yakomeje agira ati: “Guhangana n’ibyo bibazo ni ikintu gisanzwe gikenewe ndetse bizanafasha imiryango yacu kongera ubushobozi bwo kwigira mu bihe by’ibindi byorezo by’ahazaza, cyane ko bishoboka ho hari n’ibindi byinshi bitaratugeraho.”
Umukuru w’u Rwanda yashimangiye ko gahunda zo kurinda abaturage zidakwiye kuba kuba izigenewe abaturage b’ibihugu bikize gusa, ati: “Mu by’ukuri iki cyorezo cyanatwibukije uburyo dufite byinshi biduhuza, kandi ko dukeneranye mu buryo butandukanye, ku buryo ikintu kibaye mu gice kimwe cy’Isi kigera n’ahandi hatitawe ku buryo dukize cyangwa dukennye.”
Ashimangira ko nta n’umwe ukwiye gusigara inyuma kugira ngo hirindwe ko ubusumbane bukigaragara mu bihugu bukomeza gukura, ndetse n’imiterere y’imirimo mu bihugu bikiri mu nzira y’amajyambere ikaba yasubira hasi.
Yavuze ko mu bihugu bikiri mu nzira y’Amajyambere, usanga umubare munini w’abaturage ari ba rwiyemezamirimo baciriritse biganjemo abagore n’urubyiruko, bikaba bituma hakenerwa uburyo bwihariye kandi bwumvikanyweho bugamije kurinda abaturage, buha agaciro ibyiciro by’abantu bose.
Perezida Kagame yashyigikiye igitekerezo cyo gushyiraho Ikigega Mpuzamahanga kigamije kugoboka abaturage boseaho rukomeye, avuga ko icyo gitekerezo ari ingenzi cyae ku buryo abashinzwe gushyiraho za Politiki batakirenza ingohe.
Yasangije abitabiriye ikiganiro n’ingero zifatika z’uburyo mu Rwanda hakorwa ibishoboka byose ngo hatagira umuntu n’umwe usigara inyuma muri politiki zashyiriweho kurinda imibereho y’abaturage.


text:
Ikaze Iwacu ikimara kumva iyi nkuru yanyarukiye i Rubavu maze tuganira n’abaturage baduha amakuru y’uko bariya bakobwa bafashwe. Umwe mu bo twaganiriye yaratubwiye ati: » Rwose ubu twarumiwe wa muntu we, hashize ukwezi kose bariya bakobwa bashimuswe rubanda rureba, ariko nta muntu wari gutinyuka ngo agire nicyo avuga, kubera ko abasirikari ba RDF bakambitse muri Bugeshi, wagira ngo nta kindi cyabazanye aho, uretse gukubita no kwica abaturage.
Abo barenzamase ba Kagame baje mu modoka 2 za PICK UP, zifite ibirahuri by’imikara (fumés), bahamagara abo bakobwa kuri telefoni, bababeshya ko bagiye kubaha akazi, baraje bageze imbere ya centre de santé ya BUTAKA, bahita babafata busambo babashyira muri izo mva zabo ngo n’imodoka; abaturage bari bari aho bagize ngo babaze icyo abo bakobwa bari kuzira, umugabo umwe muri abo babisha, abatunga imbunda yo mu bwoko bwa pistolet, bose barashwiragira ».
Undi nawe yatubwiye ko icyo gihe babashimuse hari nka saa 8 hoo za mu gitondo. Ikaze Iwacu yabajije bamwe mu bapolisi bakorera mu karere ka Rubavu ku byerekeye iryo shimutwa ry’abo bakobwa, ariko bose banze kugira icyo bavuga, ngo kubera ubwoba. Twanze gucika intege, tuza kugira amahirwe yo kubona umuntu ukora ku biro by’intara y’Uburengerazuba, wemeye kugira icyo atubwira, ariko adusaba kutazatangaza amazina ye. Yagize ati: « urabona wa munyamakuru we, ibibera hano natwe byaraturenze, bariya bana b’abakobwa barazira ubusa pe! Amakuru mfite ubu ni ay’uko ngo bari kubashinja gukorana na FDLR, barabakubise cyane, ku buryo banabategetse kwemera ko ari bo bazanye grenades zatewe mu mugi wa Musanze mu minsi ishize, ariko mumenye ko nimubabona mu nkiko mu minsi iri imbere bazaba barengana ».
Noneho ubu ntitwabona icyo tuvuga, twaratabaje, umwuka ugiye kuzadushiramo. Ese abanyarwanda bose bemeye ko bene wabo bagomba kwicwa urubozo kariya kageni? Cyokora nibura PS-Imberakuri yo igerageza kumva ako kababaro ikadufasha gutabaza, ariko se tuzikirizwa nande? Mwumve uko Alexis Bakunzibake yaganiriye na Radiyo Impala ku karengane kabera mu Rwanda: http://radioimpala.podomatic.com/entry/2014-03-21T05_53_49-07_00
Gasigwa Norbert
Ikazeiwacu.unblog.fr


text:
Imibereho Y'Abaturage
Abaturage B’I Karongi Bagize Ingwate Ibikoresho Bya Rwiyemezamirimo Wabambuye
Mu mpera z’Icyumweru cyarangiye tariki 21, Gashyantare, 2021 hari abaturage batubwiye ko hari rwiyemezamirimo bakoreye ubwo yashingaga amapoto mu mirenge ya Karongi wabambuye. Uyu rweyemezamirimo yadusezeranyije ko ari buzinduke abishhura ariko ntiyabikoze. Abaturage bafashe bugwate ibikoresho bye.
Umwe mu baturage twari twavuganye kuri uriya munsi, yatubwiye ko rwiyemezamirimo witwa Protogène Bandetse yabambuye kandi ko hashize amezi ane.
We yemezaga ko bamurimo amafaranga arenga Frw 100 000.
Protogène ayobora ikigo kitwa CEC gishinga amapoto y’amashanyarazi.
Abaturage babonye ko kubishyura bikoranye bafata ingamba…
Mu gitondo cyo kuri uyu wa Kane Tariki 25, Gashyantare, 2021 Taarifa yabajije bariya bakozi niba rwiyemezamirimo yarabahembye nk’uko yabidusezeranyije, badusubiza ko ntabyo yakoze.
Hari uwatubwiye ati: “ Bwarakeye[Ku wa Mbere] tubona bazanye imodoka ngo bapakire ibikoresho byabo aho kugira ngo baduhembe. Twanze ko babipakira.”
Avuga ko rwiyemezamirimo yabonye ko bariya bakozi bamubereye ibamba, ahitamo gufungirana ibikoresho, ashyiraho ingufuri.
Abakozi nabo bahise bashyiraho iyabo, bivuze ko ku rugi rumwe hariho ingufuri ebyiri.
Ikibazo cyabo bazagishyira Meya…
Undi mukozi twavuganye yeruye atubwira ko imodoka ya rwiyemezamirimo nigaruka gushaka gupakira ibikoresho bazambura umushoferi urufunguzo rwayo, baruhe umwe muribo abatware bajye ku Karere kubwira Meya ikibazo cyabo.
Yagize ati: “ Ntabwo tuzamukubita ariko tuzamwambura urufunguzo rw’imodoka turuhe umwe muri twe adutware feri tuyifungire ku Karere badukemurire ikibazo kuko tubona rwiyemezamirimo yaradutereranye.”
Protogène Bandetse ntacyo abivugaho…
Uburyo twakoresheje kugira ngo Protogène Bandetse agira icyo adutangariza kuri iki cyizere yahaye abakozi be ariko kikaraza amasinde ntacyo bwatanze.


text:
Ni uw’Ikigega gishinzwe gutera inkunga imishinga ijyanye n’ibidukikije (FONERWA) gikorera muri Minisiteri y’Ibidukikije, ukaba waratewe inkunga na Leta y’u Rwanda ku bufatanye n’Ikigega cy’Isi gishyigikira imishinga yo guhangana n’imihindagurikire y’ibihe (GCF).
Mu kiganiro cyihariye Umuyobozi wa Green Gicumbi, Kagenza Jean Marie Vianney yagiranye na IGIHE, yavuze ko ako karere gasanzwe kagizwe n’imisozi ihanamye kazahajwe n’isuri iterwa n’imvura nyinshi.
Ati “Ikibazo gihangayikishije Isi uyu munsi ni imihindagurikire y’ibihe. Kubera ibikorwa bya muntu, twangije ikirere cyacu bituma ibihe bihinduka. Imvura iragwa ikangiza, izuba ryava amapfa agatera. Imyuzure yatumye dutakaza hegitari zirenga 200 z’icyayi muri kiriya gishanga. Iraturuka kuri iyi misozi miremire n’imyubakire.”
Uwo Mushinga watangiye muri Mutarama 2020, ukaba uzamara imyaka itandatu. Ufite agaciro ka miliyari 33 Frw.
Kagenza yasobanuye ko Gicumbi ari ko karere ka kabiri kazahajwe n’isuri n’imihindagurikire y’ibihe mu Rwanda akaba ari yo mpamvu Leta yahashyize uwo mushinga.
Yakomeje ati “Intego ya mbere yawo ni ukubungabunga iki cyogogo tukagicaho amaterasi n’imiringoti kugira ngo tugabanye umuvuduko w’amazi n’ubutaka bwe kugenda. Bizanatuma abaturage barushaho kubyaza umusaruro ubwo butaka.”
“Intego ya kabiri ni ukubigisha ubuhinzi butabangamira ibidukikije, kubungabunga no kubyaza umusaruro amashyamba, n’uko bashobora gukoresha ingufu zitangiza ibidukikije.”
Uwo muyobozi yanasobanuye ko abaturage bigishwa gutera amashyamba no kubungabunga ibiyakomokaho ndetse bikabahesha akazi.
Indi ntego ya Green Gicumbi ni ukwigisha abaturage imyubakire itabangamira ibidukikije kandi itari mu manegeka ashobora kubavutsa ubuzima.
Bigishwa gufata amazi ava ku mazu n’izindi nyubako zitandukanye, zaba amashuri n’ibindi.
Yakomeje ati “Tuzubakamo imidugudu itabangamiye ibidukikije kandi twarabitangiye. Ibikoresho n’ibicanwa bizahakoreshwa nabyo bigomba kuba biri muri uwo mujyo.”
Leta y’u Rwanda yihaye intego yo kubaka ubukungu butangiza ibidukikije kandi bwimakaje ikoranabuhanga, ibigaragaza ko uwo mushinga uri mu murongo wo gushyigikira iyo gahunda.
Ibikorwa byawo mu mirima y’abaturage birimo kubaterera ibiti no kubacira amaterasi byose ntibabyishyuzwa. Byiyongeraho ubumenyi bahakura no kwinjiza amafaranga ku bahawe akazi.
Kagenza yavuze ko kuva Green Gicumbi yatangira abahawe akazi barenga ibihumbi 21. Byabafashije guhindura imibereho myiza yabo bishyura Mituweli,babonera abana ibikoresho by’ishuri n’ibindi.
Umusaruro wayo witezweho kuba urugero ruzagenderwaho hatangizwa indi mishinga nkawo mu tundi turere icyigwaho na FONERWA.


text:
Umuyobozi w’Akarere ka Ngororero aratangaza ko ibaruwa yagaragaye icicikana ku mbuga nkoranyambaga yirukana umwarimu witwa Hakizamungu Celestin wari waroherejwe kwigisha ku kigo cy’amashuri abanza cya Mahembe yakozwemo amakosa, ariko ifite ishingiro.
Nyuma ya Jenoside yakorewe Abatutsi mu 1994, Leta y’Ubumwe bw’abanyarwanda yashyize ingufu mu kongera umubare w’amashuri n’uw’abanyeshuri mu byiciro byose uhereye ku mashuri y’incuke ukageza muri Kaminuza. Ibi kandi byari ngombwa cyane kuko igihugu cyari kimaze kubura Abanyarwanda benshi muri Jenoside yakorewe Abatutsi, (...)
Bamwe mu barimu bakoranye na koperative Umwalimu SACCO barishimira ko yabafashije kwiteza imbere kuko n’ubwo umushahara babona udahagije ariko kandi ngo bageze ku rwego rushimishije.
Bamwe mu barimu bigisha mu bigo by’amashuri byo mu Karere ka Rulindo, baratangaza ko kuba bagiye kumara umwaka batishyuwe amafaranga y’ibirarane by’imishahara yo muri Mutarama na Gashyantare 2021, bikomeje kubashyira mu gihirahiro, bibaza niba bazayabona cyangwa bazayahomba (...)
Abarimu 30 baturutse mu mashuri y’Imyuga n’Ubumenyingiro (TVET) mu turere twose tw’Igihugu, basoje amahugurwa ku ikoranabuhanga mpuzamahanga rya mudasobwa, baravuga ko bagiye gukora impinduka zigaragara mu guhugura abandi kugira ngo ikoranabuhanga mu mashuri rirusheho gutanga (...)
Itsinda rigizwe n’abantu 10, bize ku kigo cy’amashuri abanza cya Nyabirehe giherereye mu Murenge wa Gataraga mu Karere ka Musanze, barihuje bakora umushinga witwa IESI (Ireme Education for Social Impact), mu rwego rwo gufasha barumuna babo biga kuri icyo kigo cyabareze kikabaha intangiriro y’ubumenyi bahereyeho kugeza ubwo (...)
Mu marushanwa yateguwe na Minisiteri y’Urubyiruko n’umuco ibinyujije mu Ntebe y’Inteko y’umuco, yitabiriwe n’ibigo by’amashuri yisumbuye binyuranye hirya no hino mu gihugu aho abahize abandi bashyikirijwe ibihembo.
Umwana w’umukobwa w’imyaka 16 wiga mu mwaka wa gatatu w’amashuri yisumbuye muri Wisdom School witwa Ufitinema Uwase Gisèle, avuga ko ubumenyingiro amaze kunguka bumuhesha ubushobozi bwo guhatana na Rwiyemezamirimo Sina Gerard (Nyirangarama) mu myaka iri (...)
Banki y’Amajyambere y’u Rwanda (BRD), ishami ryayo rishinzwe inguzanyo z’abanyeshuri, yageneye abanyeshuri bigira ku nguzanyo ya Leta itangazo ribasobanurira imitangire ya Buruse n’imikoreshereze yayo.
Abanyeshuri bo mu mashuri y’inshuke n’amashuri yo mu myaka itatu ibanza mu mashuri abanza bemerewe gusubira ku ishuri tariki ya 18 Mutarama 2021, ndetse abarimu bakorera ibigo bya Leta bahawe amabaruwa abinjiza mu kazi, basabwe kwiyandikisha ku turere bagashakirwa uburyo bagera ku kazi, ariko hari abarimu bigisha mu mashuri (...)
Ambasaderi w’Igihugu cya Turkiya mu Rwanda yiteze kubona umubare munini w’Abanyarwanda bajya kwiga muri icyo gihugu binyuze muri gahunda yitwa ‘Türkiye Scholarships Program’.
Mu Rwanda haherutse gushyirwaho ikigo gishinzwe iby’ibizamini by’amashuri abanza, ayisumbuye n’ay’imyuga n’ubumenyingiro ndetse n’ubugenzuzi bw’ayo mashuri cyiswe NESA (National Examination and School Inspection Authority), bikaba byakorwaga n’Ikigo cy’igihugu cyita ku burezi (...)
Ubusanzwe abarimu bo mu mashuri y’incuke ya Leta bahembwaga ari uko ababyeyi b’abana bakusanyije amafaranga y’umushahara ariko ngo hari ubwo byagoranaga umwarimu akamara amezi nk’atatu adahembwa.
Minisiteri y’Uburezi (MINEDUC) imaze iminsi mu gikorwa cyo gushaka abarimu bashya benshi kuko n’ibyumba by’amashuri byiyongereye, bikaba byaratumye ingengo y’imari ijya mu mishahara y’abarimu izamukaho miliyari 39 z’amafaranga y’u Rwanda.
Abaturage bo mu Karere ka Ruhango baravuga ko bishimira kuba ibyumba by’amashuri biri kuzura bikanatahwa, bakibutsa abayobozi ko hanakenewe abarimu bazabyigishamo kandi babifitiye ubumenyi, kugira ngo ireme ry’uburezi ryiyongere.
Abarerera ku ishuri ribanza rya Gashangiro ya kabiri (Gashangiro II) riri mu Murenge wa Cyuve mu Karere ka Musanze, bavuga ko batishimiye uko ubuyobozi bwisubiyeho ku cyemezo bwari bwafashe cyo kuhongera ibyumba by’amashuri bari bitezeho kugabanya ubucucike (...)
Niba hari ikintu gitera amatsiko ku banyeshuri ndetse n’ababyeyi, ni ukubona amanota y’ibizamini bya Leta bisoza amashuri abanza ndetse n’icyiciro rusange(tronc-commun).Uko ni nako byagenze mu mwaka wa 2019, amanota y’ibizamini bya Leta yarasohotse,abanyeshuri bari batsinze neza bahembwe za mudasobwa, kandi bari bashimishijwe (...)
Abagize Diaspora Nyarwanda yo mu gihugu cy’u Budage barashimirwa uruhare rwabo mu gushyigikira ireme ry’uburezi, binyuze mu kongera umubare w’ibyumba by’amashuri mu Turere twa Nyabihu na Musanze.
Leta y’u Rwanda yemeye kwishyura abarimu bigisha mu mashuri y’incuke, abanza, ayisumbuye ndetse n’ay’imyuga n’ubumenyi ngiro, ibirarane by’imishahara hariho n’inyongera ya 10% batahawe kuva mu kwezi kwa Nyakanga 2020.
Umuryango Imbuto Foundation wasinyanye amasezerano y’ubufatanye na Kompanyi HIS Rwanda Limited, agamije gufasha kwishyurira amashuri abana b’abahanga bavuka mu miryango itishoboye.
Urwego rw’Igihugu rw’Imiyoborere (RGB), rurasaba ubuyobozi mu Ntara y’Amajyaruguru gushyira imbaraga mu micungire y’imari ya Leta, nyuma y’uko isuzuma ry’imikoreshereze y’imari ya Leta mu mashuri ryagaragaje ko muri uyu mwaka, amafaranga asaga miliyoni 700 z’amafaranga y’u Rwanda yakoreshejwe (...)
Ishuri rikuru ry’imyuga n’ubumenyingiro (RP), rigiye gutangira umushinga wo kwigisha urubyiruko rubarwa nk’aho rutamenyekana aho ruzimirira nyuma yo guhagarika amashuri kubera impamvu zitandukanye.
Minisiteri y’Uburezi ivuga ko hari abarimu 14,140 bigishaga mu mashuri abanza n’ayisumbuye bazasimbuzwa abandi kuko batasubiye ku mashuri bigishagaho.
Umunyamabanga nshingwabikorwa w’Akarere ka Nyagatare Hategikimana Fred, avuga ko nta barimu ba baringa bari mu kazi kuko bitashoboka, ahubwo abavugwaho kuba baringa byatewe n’uko hari uwo muri dosiye (File) ye hari icyaburagamo kibitswe ahandi.
Ibigo by’amashuri abanza mu Karere ka Muhanga byatangiye kwitegura uko bizajya bigaburira abanyeshuri biga mu mwaka wa kane, uwa gatanu n’uwa gatandatu, aho byatangiye gusiza ahazubakwa ibikoni byo gutekeramo.
Ubuyobozi bw’Akarere ka Muhanga buratangaza ko impamvu hari ibyumba by’amashuri bikiri ku kigero cya 30%, byatewe no kuba hari ahubakwa ibyumba bigeretse, bene izo nyubako zikaba zitwara igihe kirekire ugereranyije n’izindi.
Umunyamabanga wa Leta muri Minisiteri y’Uburezi ushinzwe amashuri abanza n’ayisumbuye Twagirayezu Gaspard, yongeye gusaba ababyeyi kohereza abana ku mashuri kuko hari abataragera ku ishuri.
Minisiteri y’Uburezi (MINEDUC), yatangaje ko hashingiwe ku ngengabihe y’amasomo yatangajwe, ku wa Mbere tariki ya 23 Ugushyingo 2020, hateganyijwe gusubukura amasomo ku banyeshuri bari mu cyiciro cya kabiri.
Mu Murenge wa Ngarama mu Karere ka Gatsibo, mu gitondo cyo ku wa kabiri tariki 03 Ugushyingo 2020, ubuyobozi bwazindukiye mu mukwabu wo gushakisha abana banze gusubira ku ishuri, bafata abana 85 ndetse bashakisha n’ababyeyi babo basinyira ko nta mwana uzongera kujya mu isoko igihe abandi bagiye (...)
Nyuma y’amezi arindwi amashuri afunze kubera icyorezo cya Covid-19, kuva ku wa Mbere tariki 02 Ugushyingo 2020, amashuri yarafunguye kuri bamwe mu banyeshuri bo mu mashuri abanza n’ayisumbuye, ariko akaba agomba kwigisha hubahirizwa amabwiriza yo kwirinda icyo (...)


text:
Ubwiza bw’umukobwa ntibusobanuye ko ahita abona umugabo mu buryo bwihuse kuko hari n’igihe usanga abafatwa nk’aho badasamaje aribo barongorwa cyane. Iyi nkuru irasiga umenye zimwe mu mpamvu nyamukuru zibitera.
Abantu benshi bakunze kwibaza impamvu abagabo beza, cyangwa se bafite amafaranga badashaka abakobwa beza kandi baba babifitiye ubushobozi, ahubwo ugasanga bishakira ba bakobwa bafite uburanga buringaniye budatangarirwa na benshi.
Ahanini usanga abakobwa beza cyane, mbese ba bandi umuntu abona akabatangarira ari bo benshi bakunze kubaho badafite abagabo kandi bararengeje imyaka y’ubukure ndetse nta n’icyo babuze mu bigaragarira amaso y’abantu.
Benshi muri aba ni ibyamamare mu muziki, abandi ni abakinnyi b’amafilimi, hari abakora mu nzego za Leta zizwi, abandi bakabarizwa mu bigo byigenga, ndetse hari n’abo mu nsisiro z’aho mutuye.
Uyu munsi tugiye kugaruka ku mpamvu zituma aba bakobwa batabona abagabo maze bakamara imyaka myinshi bategereje uzababaza izina ngo abakure hafi y’ababyeyi babo.
Ubwiza butuma nyirabwo atinywa
Burya ubwiza bw’abakobwa ni umugisha ariko ku rundi ruhande ngo bushobora kuba umuvumo kuri nyirabwo.
Ni bwiza kuko butuma abantu benshi cyane cyane abagabo birahira ubufite ariko na none butuma benshi abagabo babatinya ntibabegere ngo babaganirize kubera ko baba batinyitse.
Buri musore umubonye ahita atangira kwiyumvisha ko umukobwa nk’uwo mwiza afite abandi yagenewe bafite ubushobozi, ko atamwemera, ko amusabye urukundo yamusebya,… bigatuma bategereza imyaka n’imyaniko abo bazakundana rimwe na rimwe bakababura.
Ntibizera abantu
Ikindi kibazo aba bakobwa b’uburanga bahura na cyo ngo birabakomerera kugira umuntu n’umwe bizera cyane cyane abagabo baza bashaka gukundana na bo.
Impamvu bibakomerera kizera abagabo cyangwa abasore ngo ni uko baba batazi ikibazanye kuko ngo hari igihe bakururwa n’ubwiza bw’abakobwa, ariko ngo abaza bafite gahunda yo gushyingiranwa na bo bakaba ari mbarwa, ahubwo ugasanga abajya gutereta bene abo bakobwa bajyanwa n’iraha no gushaka kwimara irari ry’akanya gato.
Ibi bituma benshi muri aba bakobwa bahera ku ishyiga abandi bagashaka bakuze cyane.
Abakobwa beza baba bazi icyo bashaka
Benshi muri aba bakobwa bafite uburanga buhemuza abagabo benshi ngo ntibaba bashaka abantu babatesha umwanya babahamagara bashaka ko bagirana ibiganiro bitandukanye.
Usanga bene aba bakobwa bibera mu buzima bwo gushaka kugera ku ntego zitandukanye z’ibyo baba bakora kuruta uko bafata umwanya ngo bawuhe abakunzi babo.
Abasore benshi batekereza ko aba bakobwa barangije kubona abakunzi
Abasore benshi batekereza ko aba bakobwa bashobora kuba barabonye abakunzi maze bagatinya kuba bagirana umushyikirano na bo.
Yemwe n’igihe bavuze ko nta basore bafite bakundana na bo, abasore babifata nk’ikinyoma kubera ko baba batiyumvisha uburyo abakobwa beza bamara imyaka ingana ityo batarabona abasore babifuza. Ibi bigatuma babura abo bakundana bagahera ku ishyiga.
Ntabwo bahora biteguye
Benshi muri aba bakobwa beza ngo bahugira mu kwiyitaho, birimbisha, kugira ngo bagaragare neza nyamara ntibite kubyo kugira umushyikirano uzatuma bavamo abagore babereye urugo.
Ngo iyo atiteguye guhura n’umusore, ntashobora kugirana na we umushyikirano kabone n’ubwo yaba ari umusore ushamaje kandi wujuje ibisabwa.
Bakunda ubuzima buhanitse
Bene aba bakobwa bakunze kubaho mu buzima bworoshye kandi buhanitse, usanga bakenera kugendana n’ibigezweho kandi burya ibigezweho birahenda. Abasore rero usanga batinya gukundana na bo kuko baba bumva batazababonera ibyo baba bakeneye mu buzima bwabo bwa buri munsi.
Niba uri umukobwa Imana yahaye uburanga menya ko budahagije. kwisanzura mu bandi kandi ukagaragaza imbamutima zawe ndetse ukaba inyangamugayo ni cyo kizatuma abandi bakwisanzuraho kandi muri bo hari uzakubengukwa akakugira umukunzi hanyuma mugatangira gutegura indi mishinga.
Barabenga
Abakobwa beza cyane bakunze kubenga abasore cyane cyane babaziza kuba batazwi cyangwa kuba badafite ubushobozi buhagije ahanini bitewe nuko abo bakobwa baba biyumvisha ko hari abandi basore bazaza nyuma y’uwo kandi bafite ibyangombwa byose bifuza.
Uko gukomeza kubenga rero, na byo hari igihe bituma abura umugabo kuko abo yabenze bagenda babibwira n’abandi basore bityo ntibagire igitekerezo cyo kumurambagiza.


text:
-
Isupu y’ibihumyo na karoti
Ibikoresho Ibiyiko 2 by’amavuta ya elayo Ibihumyo bibisi garama 800 Karoti 4 zirapye Tungurusumu udusate 2 Teyi utubabi 2 Umunyu na poivre noir Umufa w’imboga udukombe 6 ( hari uwugurwa muri za super market ariko nawe wawokorera utogosheje imboga zitandukanye ukagoresha amazi yazo) Akayiko 1 ka persil ziseye Uko bikorwa Shyushya amavuta mu isafuriya nini ku muriro muke Ongeramo ibihumyo, karoti, tungurusumu, teyi, umunyu na poivre Vanga ubirekereho bimareho iminota iri hagati ya 8 na 10 (...)
-
Choufleur ivanze na karoti
Ibikoresho Chou fleur 1 Karoti 4 ziringaniye Puwaro 1 Amavuta ibiyiko 2 Amazi igice cya litiro Umunyu Uko bitegurwa Kata chou fleur ukoresheje intoki uca buri ntete uko iba imeze Kata karoti mo uduce duto Togosa karoti, nizimara akanya ushyiremo choufleur bibire akanya gato ntibishye cyane ushyiremo akunyu gacye hanyuma ubikure ku muriro Fata ipanu ushyireho amavuta ukaranga puwaro, nizimara guhumura ariko zitarahindura ibara, shyiramo za chou fleur na karoti watogosheje (...)
-
inyama n’ibihumyo bivanze na karoti
Ibikoresho 1kg y’inyama ikasemo ibice Ibiyiko 2 by’amavuta Ibitunguru 2 Ibihumyo garama 200 karoti 2 persil sositomate 1 Umunyu na poivre Uko bikorwa Camutsa amavuta mu isafuriya ushyiremo za nyama uzikarange sukamo bya bitunguru na persil shyiramo karoti wazikasemo uduce tunini Ongeramo umunyu na poivre Sukamo ibirahure 2 by’amazi Fata sauce tomate ubanze uyivange gake mu mazi ashyushye uyasukemo shyiramo ibihumyo upfundkire bimareho amasaha isaha imwe ku ziko Muryoherwe (...)
-
Karoti zirimo amata
Ibikoresho Karoti 3 Puwaro 2 Inyanya garama 250 Poivron 1 Ibitunguru 2 Beurre garama 30 Amata cl 15 Tungurusumu agace 1 Persil Uko bikorwa Ronga imboga zose uzikate Yengesha beurre mu isafuriya iri ku ziko Shyiramo tungurusumu ziseye n’igitunguru bimaremo iminota 2 Shyiramo karoti uvange Shyiramo puwaro ukomeze uvange Sukamo amata Shyiramo inyanya zirapye upfundikire bimare iminota 40 ku muriro muke cyane Katiraho persil hejuru Gracieuse (...)
-
Ibirayi birimo amashaza na karoti
Ibikoresho Amashaza 500 g Ibirayi 2kg Karoti 3 Inyanya 3 Tungurusumu 4 udusate Igitunguru 1 Sauce tomate 1 Amavuta ya beurre ibiyiko 2 binini cyangwa se amavuta asanzwe y’inka. Udakunda amavuta y’inka wakoresha amavuta asanzwe Amazi l 2 Uko bikorwa Togosa amashaza ariko ntashye cyane Hata ibirayi ubironge ubikatemo ubushyire mu mashaza Katiramo karoti n’inyanya ushyiremo na sauce tomate Shyiramo tungurusumu n’igitunguru wakasemo duto Shyiramo umunyu ubureke bishye Bitarashya cyane ushyiremo (...)
-
Umuceri urimo amashaza na karoti
Ibikoresho Umuceri muremure uturahure 2 Umufa uturahure 4 ½ y’ikirahure cy’amashaza atogosheje ariko adahiye cyane Karoti 2 zirapye duto Ikiyiko 1 cya marigarine Umunyu Uko bikorwa Shyira umuceri mu mazi y’akazuyazi umaremo isaha 1 Hagati aho ba utogosa karoti n’amashaza ariko ntubihishe cyane ngo bisaye Togosa umufa mu isafuriya ushyiremo umunyu na margarine Kura umuceri mu mazi uwusuke mu mufa Vanga n’ikimamiyo( umudaho) nubona utangiye gutogota uwureke Pfundikira ugabanye umuriro Umuceri (...)


text:
Dore akamaro k'uruvange rw'amata n'ubuki ku buzima bw'umuntu mu gihe abikoze buri munsi:
Kurinda gusaza
Ukwifuriza ibyiza, akwifuriza guhorana amata n'ubuki, icyo biba bivuze; ni ukwifurizanya itoto rihoraho. Uruvange rw'ubuki n'amata rugirira akamaro gakomeye umubiri, kuko birinda gusaza, bityo ugahorana itoto. Mu mico itandukanye kuva cyera ku isi, wasangaga abantu banywa amata arimo ubuki kugira ngo bahorane itoto.
Amata n'ubuki bifatiwe hamwe bigira ubushobozi bwo gusukura no gusohora uburozi mu mubiri, bityo uburozi buzwi nka Free radicals, buzwiho kwangiza uturemangingo tw'umubiri, bugasohoka. Birinda uruhu gusaza, gukanyarara ndetse no kuzana iminkanyari.
Kurinda no gukomeza uruhu
Uruvange rw'amata n'ubuki bifite ubushobozi bwo gusukura uruhu no gukuramo mikorobe. Iyo bifatiwe hamwe, bituma uturemangingo tw'uruhu twiyuburura kandi tukarushaho kugaragaza itoto. Hamwe mu hantu hongererwa ubwiza bw'uruhu hazwi nka spa, hari aho uzasanga boga amata n'ubuki mu kongerera uruhu ubwiza.
Gufasha igogorwa kugenda neza
Ubuki ni isoko nziza ya prebiotics, ni intungamubiri zifasha ikorwa, ikura ndetse no kwiyongera kwa bagiteri nziza ziba mu gifu n'amara zigafasha mu igogorwa. Prebiotics zifasha kandi kwiyongera kw'izindi bagiteri; bifidobacteria, ziboneka mu mata, zikaba probiotic. Byose bifatanyiriza hamwe mu gutuma bagiteri nziza zibasha kubaho no kwiyongera, zigafasha igogorwa kugenda neza.
3.Kurinda ibibazo byo kubura ibitotsi
Amata n'ubuki byagiye bikoreshwa kuva cyera nk'umuti urinda gusinzira nabi no kubura ibitotsi. Iyo bifatiwe hamwe bivanze, byongera aka kamaro ku buryo butangaje. Ubuki buri mu masukari macye meza, afasha mu kuringaniza umusemburo wa insulin, nawo ugafasha imisemburo ya tryptophan (soma; tiriputofane), kurekurwa mu bwonko.
Uyu musemburo wa tryptophan uhindurwamo serotonin, ukaba umusemburo utuma umubiri uruhuka neza. Serotonin nayo ihindurwamo umusemburo wa melatonin, ufasha mu gusinzira. Mu gihe ufite ibibazo byo kudasinzira neza cg kubura ibitotsi, uru ruvange rw'ubuki n'amata rushobora kugufasha.
Gukomeza amagufa
Ubuki bufasha mu kwinjiza calcium ihagije mu mubiri, ikaba iboneka cyane mu mata. Iyo amagufa agize calcium ihagije biyafasha gukomera, no kutavunguka, bityo bikakurinda indwara zikunze kwibasira amagufa, cyane cyane uko umuntu agenda asaza; ahanini bitewe n'umubiri uba utagishoboye kwinjiza calcium ihagije.
Urugero rukwiriye rwa calcium rurinda indwara yo kuvunguka kw'amagufa izwi nka osteoporosis ndetse no kubyimbirwa mu ngingo.
Kongera imbaraga
Ubuki buzwiho kongera imbaraga, ahanini kubera amasukari y'umwimerere abonekamo. Ikirahuri cy'amata arimo ubuki mu gitondo, gishobora kugufasha kongera imbaraga. Amata abonekamo proteyine, naho ubuki bukabamo amasukari yongera ingufu n'imikorere y'umubiri.
Refe:www.boldsky.com
Source : https://umuryango.rw/ubuzima-115/article/sobanukirwa-akamaro-ko-kunywa-uruvange-rw-amata-n-ubuki-ku-buzima-bw-umuntu


text:
Ese koko byaba bisaba igihe kire kire cyane kugirango abatera urubariro bishime ? Mu kinyamakuru Science Daily cyasohotse kuwa 2 Mata mu 2008, kerekanye ko usanga abantu benshi hirya no hino ku isi bumva ko ngo igikorwa cy’imibonano cyagenze neza ari ikimara igihe kirekire. Nyamara aba theurapistes sexologues bo ngo baba barakoze ubushakshatsi kuri iyi ngingo maze baza kwerekana ko ngo igikorwa cyo gutera urubariro gishimishije ngo cyaba kimara hagati y’iminota 3 na 13 !
Ubu bushakashatsi bwagaragaje ibi bwakorewe ku banyamerika hamwe n’abanyacanada. Aba bashakashatsi rero barimo Eric Corty hamwe na Jenay Guardiani bakoreye ubushakashatsi ku bantu 50 bagize association yitwa Society for Sex Therapy and Research. Aba bantu rero ngo barimo aba pshychologists, aba physicians, aba social workers, aba theurapists barebana n’iby’abashakanye n’imiryango yabo hamwe n’abaforomo n’abaforomokazi.
Aba bantu rero bakoreweho ubushakashatsi kugirango hamenyekane igihe cyashimisha mu gukora imibonano, ni abantu bagiye babonana kenshi cyane n’abantu bafite ibibazo by’urubariro, ndetse bakanagerageza kubagira inama. Nibo rero bakoreweho ubushakashatsi, maze basubiza ko igihe kiza ari hagati y’iminota 3 na 13. Iyi minota aba bantu batanga ariko, ntabwo ibariyemo igihe umugabo aba agomba kumara ategura umugore we. Oya.
Ahubwo bo bavugaga gutangirana n’igihe igitsina gabo kimaze kwinjira, kugeza igihe umugabo azasohorera. Ni uko bati, ibyiza bishimisha ni uko ibyo byamara hagati y’iminota 3 na 13. Ibi byemejwe n’abantu 35 kuri ba bandi 50 babajijwe, cyangwa se, 68%. Mu gusubiza rero, bavuze ko ngo burya kuva ku minota 3 kugera kuri 7 igitsina gabo cyamaze kuboneza mu gitsina gore, ngo iyo minota iba ihagije, umugabo uyimaze yasohora nta kibazo. Ariko kandi ngo iyifuzwa na benshi ngo ko aricyo gihe icyo gikorwa cyamara, ngo ni iminota iri hagati ya 7 na 13. Mu gihe iyo umugabo amaze kwinjira hashira umunota umwe gusa cyangwa ibiri agahita asohora, ngo rwose aba akabije kumara igihe kigufi cyane !!! Ariko nanone ngo iyo arengeje ya minota 13 agakomeza, kuzageza no ku minota nka 30, ngo uwo we rwose aba yakabije, cyangwa se aba yarambiranye.
Ibi rero abantu ntibabifata kimwe, bitewe naho bakuriye, imyumvire ya sosiyete bakuriyemo. Gusa ngo ikibabaje ni uko usanga sosiyete zo muri iyi minsi zisigaye zifite imyumvire y’uko umugabo ufite igitsina kinini, ukora cyane kandi agatinda ku buryo ndetse imibonano yakorwa ijoro ryose, ngo ibyo bumva aribyo byiza cyane kuri ubu !
Nubwo nakubwiraga ariko ko ngo igikurwa kifuzwa cyamara iminota hagati ya 7 n’i 10, reka nkwibutse ko ibi ari iby’ubushakashatsi bwakozwe n’abantu bakunda guhura n’abafite ibibazo byo gutera urubariro bavuze.
Naho abantu basanzwe rero bo ku giti cyabo, bo ngo bumva ko nibura iyo umugabo amaze kugerayo, ngo yakagombye kumara nibura iminota 30 atararangiza !
Nk’uko umwe muri abo bashakashatsi akomeza abitangaza, Eric Corty, ngo uku kwishyiramo ko imibonano myiza ari imaze igihe kirekire cyane, ha handi umugore cyangwa se n’umugabo baba bategereje ko nibura bamara iyo minota 30 yose bagikora imibonano, cyangwa se bakaba banamara ijoro ryose, ngo kubera ko bidakunda gushoboka nibyo bituma havuka kutanyurwa muri icyo gikorwa, bitewe n’ibyo bintu abantu baba barishyizemo. Mu kugerageza kugarura abantu ku murongo no kuberaka ukuri aho kuri kugirango ibyo bibazo bigabanyuke, niyo mpamvu abo bashakashatsi bakoze ubu bushakshatsi, berekana rero iyi minota ishyize mu gaciro nibura iki gikorwa cyakagombye kumara.
Rimwe na rimwe ngo uzasanga hari abagabo bafite ibibazo byo kutabasha gukora imibonano kandi mbere barabibashaga, bitewe gusa n’uko bishyizemo ko bakagombye gukora imibonano igihe kirekire nk’abandi, ariko bakanga bikabananira, ya minota 30 cyangwa se rya joro ryose ntibarigereho, maze bagacika integer, bikabaviramo ibibazo.
Video Abakobwa Beza
Mbese Imibonano Mpuzabitsina Ishishimishije Imara Igihe Kingana Iki
Ese koko byaba bisaba igihe kire kire cyane kugirango abatera urubariro bishime ? Mu kinyamakuru Science Daily cyasohotse kuwa 2 Mata mu 2008, kerekanye ko usanga abantu benshi hirya no hino ku isi bumva ko ngo igikorwa cy’imibonano cyagenze neza ari ikimara igihe kirekire. Nyamara aba theurapistes sexologues bo ngo baba barakoze ubushakshatsi kuri iyi ngingo maze baza kwerekana ko ngo igikorwa cyo gutera urubariro gishimishije ngo cyaba kimara hagati y’iminota 3 na 13 !
Labels: urukundo


text:
REG: Uyu mwaka abasaga ibihumbi 174 bazahabwa amashanyarazi
Yanditswe na Mutungirehe Samuel
Umuyobozi Mukuru w’Ikigo k’Igihugu gishinzwe ingufu REG, Ron Weiss, yatangaje ko muri gahunda z’uyu mwaka w’ingengo y’imari bazageza umuriro w’amashanyarazi ku bafatabuguzi basaga ibihumbi 174 ndetse bashobora no kugera ku bihumbi 200 bavuye ku bihumbi 155 bawuhawe mu ngengo y’imari y’umwaka ushize.
Ron Weiss yabigarutseho ubwo yasubizaga ibibazo by’itangazamakuru ku bijyanye na gahunda iki kigo gifite mu kongera umubare w’abagerwaho n’umuriro w’amashanyarazi mu gihugu, mu rwego rwo kugera kuri gahunda Guverinoma yihaye yo kugeza umuriro ku bantu bose mu 2024.
Yagize ati “Kugeza ubu abafite umuriro w’amashanyarazi ni 48.6%, muri bo 75% bafite umuriro ukomoka ku ngomero z’amashanyarazi, 12% bafata umuriro uva ku zindi ngufu. Mu ngengo y’imari y’umwaka ushize twahaye umuriro abagera ku bihumbi 155, ni umubare munini twahaye amashanyarazi ugereranyije n’umwaka wabanjije. Intego dufite uyu mwaka, ni uguha umuriro abafatabuguzi basaga ibihumbi 174 kandi tugerageza kuzakora byinshi bishoboka nk’uko twabigezeho umwaka ushize.”
Ron Weiss yakomeje avuga ko hakiri ikibazo k’ingengo y’imari bakoresha kuko kugeza umuriro ku bafatabuguzi bihenze ariko inkunga zose icyo kigo kigenda kibona zaba iziva muri Banki y’Isi n’abandi zibafasha kugera ku ntego ya Guverinoma.
Ati “Nk’uko gahunda ya Guverinoma iteganya, turashaka guha umuriro 100% abaturage bose mu 2024, turashyiramo imbaraga kugira ngo tugere kuri iyo ntego, kandi turizera ko bishoboka kuzigeraho dushingiye ku nkunga tugenda tubona cyane cyane nk’iza Banki y’Isi.
Kugeza ubu dufite ubushobozi buhagije bwo guha abantu umuriro nubwo hazamo ikibazo cy’ubushobozi bw’amafaranga kuko bihenze. Kugeza ubu dufite megawati zirenga 220 ariko ubusabe bwinshi burimo kugaragara muri iki gihe aho hakenewe megawati 440.”
Weiss yakomeje asobanura ko mu ntangiriro z’umwaka wa 2020 zimwe muri sitasiyo zizaba zitangiye gukora ziteguye, bityo batazongera gukoresha ibikomoka ku mavuta kuko kugeza uyu munsi megawati zingana na 56 babika zikiri nke, zizava kuri sitasiyo ebyiri zigiye gutanga megawati 26, n’indi yatanga megawati 30; izi sitasiyo z’umuriro zose zikaba zizafasha mu 2020.
Ati “Mu gihe dukeneye kongera ibisabwa hamwe no kongera ubushobozi bwo kubika umuriro, ku ruhande rwacu nk’urwego rw’ingufu, turimo kwita cyane ku kuzana imiyoboro y’amashanyarazi na sitasiyo zayo mu duce tubona ko hakenewe umuriro mwinshi cyane cyane nk’uduce dutatu ari two mu byanya by’inganda nk’icya Bugesera, icya Rwamagana n’icyanya k’inganda cya Musanze.
Turimo na none gufasha utundi duce tw’inganda uretse utwo dukeneye umuriro mwinshi mu myaka itaha, ni yo mpamvu dufite imishinga minini.”
Uyu muyobozi yijeje Abanyarwanda ko ibyo byose nibimara gukorwa mu gihe gito gisigaye, bizatuma muri Gashyantare 2020 bashobora kongera kugabanya ibiciro by’umuriro w’amashanyarazi ku bafatabuguzi.


text:
Kuwa 9/12/2017
ISOMO RYA MBERE
Igitabo cy’Umuhanuzi Izayi (Iz 30, 19-21.23-26)
19Mbaga y’i Siyoni, mwebwe abatuye i Yeruzalemu, ntimuzongera kurira ukundi. Igihe muzaba mumutakambiye Uhoraho azabibuka ; nabumva azaherako abasubiza. 20Mu makuba azabaha umugati ; abahe amazi igihe cy’amage. Ugomba kukwigisha ntazongera kwihisha ukundi, uzamwirebera n’amaso yawe. 21Igihe uzaba ugomba kugana iburyo cyangwa ibumoso, amatwi yawe azumva ijwi rivuga inyuma yawe riti «Dore inzira, nimube ari yo munyuramo.» 23Uhoraho azagusha imvura mu myaka uzaba wabibye mu butaka, buzarumbuke umusaruro utubutse kandi ushimishije. Uwo munsi, amatungo yawe azabona inzuri ngari arishamo, 24ibimasa n’indogobe bihingishwa birye ubwatsi buryohereye, bwabikanywe isuku. 25Ku munsi w’icyorezo iminara yose izahirima, ku misozi yose no ku tununga twose hazavubuka amasoko menshi y’amazi. 26Igihe Uhoraho azaba yapfutse ibisebe by’umuryango we, akomora ibikomere byawo, urumuri rw’ukwezi ruzaka nk’urw’izuba, naho urw’izuba rwikube karindwi nk’aho rwabaye urumuri rw’iminsi irindwi.
Iryo ni Ijambo ry’Imana
ZABURI (Zab 147 (146), 1-2, 3-4, 5-6)
Inyik/ Hahirwa uwiringira Uhoraho !
Mbega ukuntu ari byiza kuririmba Imana yacu,
ntibigire uko bisa kuyisingiza uko bikwiye !
Uhoraho, we wubatse Yeruzalemu bundi bushya,
azakorakoranya impabe za Israheli.
Ni we ukiza abafite intimba ku mutima,
maze akomora ibikomere byabo.
Amenya kubarura inyenyeri zibaho,
akazivuga zose mu mazina yazo.
Umutegetsi wacu ni igihangange n’umunyamaboko,
ubwenge bwe ntibugira urugero.
Uhoraho ashyigikira ab’intamenyekana,
naho abagome akabacisha bugufi.
IBANGONDIRIMBO RIBANZIRIZA IVANJILI (Iz 33, 22)
Alleluya Alleluya.
Uhoraho ni we mucamanza wacu,
umuyobozi n’umwami wacu : ni we gakiza kacu.
Alleluya.
IVANJILI
+ Matayo (Mt 9, 35-38 ; 10, 1.6-9a)
Muri icyo gihe, 9,35Yezu yazengurukaga imigi yose n’insisiro yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose. 36Abonye iyo mbaga y’abantu abagirira impuhwe, kuko bari barushye kandi bameze nk’intama zitagira umushumba. 37Nuko abwira abigishwa be ati «Imyaka yeze ni myinshi, ariko abakozi ni bakeya ; 38Nimusabe rero Nyir’imyaka yohereze abakozi mu mirima ye. » 10,1Amaze guhamagara abigishwa be cumi na babiri, abaha ububasha bwo kuganza roho mbi no kuzirukana, n’ubwo gukiza icyitwa indwara n’icyitwa ubumuga cyose. Arababwira ati 6«Nimusange intama zazimiye z’umuryango wa Israheli. 7Aho munyura muvuge ko Ingoma y’ijuru yegereje. 8Mukize abarwayi, muzure abapfuye, ababembe mubakize, mwirukane roho mbi. 9aMwahawe ku buntu, mutange ku buntu. »
Iyo ni Ivanjili Ntagatifu


text:
Itandukaniro ku bashakanye mu gutera urubariro rishobora kubaviramo intonganya no gushwana kubera kutamenya.
1. Icya mbere ni uko umugabo ashaka gukora imibonano physiquement, cyangwa se mu mubiri gusa, iby’ibyiyumvo n’urukundo bikazira kuri icyo gikorwa cyamaze gukorwa. Naho umugore, mbere yo gukorana imibonano mpuzabitsina n’umugabo, abanza kugira ibyiyumvo hamwe n’urukundo (sentiments et amour), akaba ari byo bizatuma yemera guterana urubariro n’uwo bari kumwe: N’iyo mpamvu iyo nta bibazo biri mu rugo, nta ntonganya, umugabo aguyaguya umugore, icyo gihe n’ubushake bwo gukora imibonano mpuzabitsina abugira ku bwinshi.
2. Nk’uko twabibonye ko umugabo akenera kubonekaho ko ashoboye ibintu (COMPETENCE), no mu gikorwa cyo gutera urubariro ni uko. Umugabo aba ashaka ko umugore we amwereka ko abona ko abishoboye.
3. Ku bijyana n’igihe ubushake cyangwa se ubushyuhe buzira, umugore agereranywa n’ifuru. Ifuru itwara iminota igeze muri 30 kugira ngo ishyuhe babone gutangira kuyitekamo imigati! Ni nako umugore akenera kubanza gutegurwa igihe kitari gito kugira ngo abashe gukora imibonano neza. Naho umugabo we, ashyukwa vuba, apfa kuba gusa akorakowe igitsina cye n’umugore uwo ari we wese. Nyuma y’iminota itageze kuri itanu yashobora no kuba amaze gusohora. Twamugereranya no kurasa umwambi w’ikibiriti.
4. Mu bijyana no gutegurana, umugore aba agomba gutangira gukorakorwa ku myanya itamuzanisha ubushake vuba vuba, zones hérogènes. Kuyikorakora atarabishaka na gahoro, bigereranywa no gukorakora igitsina gabo nyuma yo gusohora! Naho umugabo we nta kibazo agira, yarangije kubishaka, wikwirirwa unyura hirya no hino cyane, ushatse watangira kumukorakora ku gitsina nyir’izina.
5. Usanga ngo abagabo bagerageje gutegura abagore babo bataragera mu cyumba, bakunda guhera ku mabere! IBI SIBYO! Naho abagore nabo bagerageje kubikorera abagabo, bagatinya guhita bakora ku gitsina kuko bigereranya n’ibibabaho. Ku mugabo we, kumukorakora ku gitsina mu gihe gito cyane mutangiye gutegurana ntacyo bimutwara.
Ibindi bibazo bijya biba mu gutera urubariro
1. Akamenyero: Umugabo yabonye ubuheruka yakugereye ku ngingo, none aratekereza ko azajya ahora abigukorera ukonguko.
2. Guhinduranya: Birinda ibyishimo by’urugo bibonerwa mu gutera urubariro, kuko akenshi abaca inyuma ari byo baba bakurikiye.
3. Abagore benshi, 85%, bagira ibyishimo bibonerwa mu gutera urubariro ari uko bakorakowe kuri clitoris (rugongo) atari uko bakorewe kwinjira (penetration): Hari abagabo batinya kuhakorakora cg bakanabyanga, abandi ugasanga ntibanabizi! Cyangwa batazi n’aho iba!
Ikibazo umugabo ahura nacyo:
Iyo umugabo abishaka, noneho yakwegera umugore, umugore agatangira kumubwira ngo ndwaye umutwe, ihangane tuzabikore ejo (Ibi biviramo abagabo b’abanyarwanda kubikora ku ngufu). Abateye imbere bo aho kubikora ku ngufu babivaho kugira ngo batazongera kwangirwa. Ni uko umugabo agatangira kwibwira ngo “abandi bagore urebye bose bakunda gukora imibonano, kereka uwanjye gusa!”
Uko wahakana bibaye ngombwa
1. Abagore na bo bakunda gukora imibonano. Ariko niba ushaka guhakanira umugabo uwo mugoroba, bisigire umunyu atabifata nabi: “Ni ukuri ubinkorera mu buryo butangaje, gusa uyu mugoroba…”
2. Ushobora no kudahakana burundu, ahubwo mwembi hamwe mukareba uburyo muri bubikoremo uwo mugoroba butabangamiye uwo ariwe wese muri mwembi.
Uburyo butandukanye bwo gutera urubariro:
1. FAIT MAISON: Muri mu rugo, buri wese arabishaka nta kibazo, kandi mufite umwanya wanyu wose wo gutegurana, nibura iminota 30-40. Si ngombwa ijoro ryose.
2. Quicky: Aha si ngombwa gutegura umugore, ni nka cadeau aba ahaye umugabo. Gutegurana ntibirenza iminota 2-3: Kugira ngo ubu buryo bushoboke, bisaba ko urugo ruba rurimo umwuka mwiza hagati y’abashakanye. Kandi biba byiza nyuma yo kubwirwa akajambo keza, nibwo uba witeguye na we gutanga iyi cadeau nta ngorane.
3. Gastronomique: Gusohokana noneho ibindi bikaza nyuma, byanaba ngombwa mugaca aho mufata icyumba, mukiyibagiza ba bana bahora bahamagara. Babakanga. Ndetse umugore ntarangare mu mutwe kuko aba yasize ibyo mu rugo gato. Bituma yirekura, akitanga, kandi yishimye, bityo umugabo na we akabyungukiramo.
Ikiganiro rero ni icy’agaciro kanini hagati y’abashakanye, kuko biba bisaba ko mubiganiraho, mukamenya icyo gukora, noneho igihe umugabo abishaka, aho kumwangira kandi amerewe nabi, ukamuhitiramo ikitakubangamira. Ku mugabo, icya ngombwa ni uko arangiza. Iyo ahora ahinduranya atyo mu rugo rero, ngo ntabwo azigera ajya kubishaka hanze!
Video Abakobwa Beza
Itandukaniro hagati y’umugabo n’umugore mu guhuza ibitsina
Itandukaniro ku bashakanye mu gutera urubariro rishobora kubaviramo intonganya no gushwana kubera kutamenya.
Labels: abagore


text:
Nyuma y’igice cya 2 twabagejejeho ubushize, uyu munsi turakomerezaho, turebere hamwe uko Isirayeli yongeye kubaho ndetse n’uko Yerusalemu kongera kuba Umurwa mukuru wayo byamaganwa nb’ibihugu byinshi, tunabihuze n’icyo Bibiriya ibivugaho
Nyuma y’uko Abaroma bashenye Isirayeli na Yesusalemu bakanahatira abenegihugu guhunga, Abaroma kandi nibo bahimbye izina Palestina, twihutishije amateka maremare, Aba Isirayeli bakwirakwiye ku Isi cyane mu bihugu byo mu Burayi. Bamaze imyaka ikabakaba 2000 batagira igihugu.
Nyuma y’icyahawe izina rya Holocaust (Genocide yakorewe Abayahudi) cyahitanye Abayahudi 6,000,000 mu ntambara ya 2 y’Isi, mu w’1948 Igihugu cya Isirayeli cyongeye kubaho nyuma y’iyi myaka igera ku 2000 batagira igihugu.
Birumvikana ko Isirayeli byayisabye guca mu ntambara nyinshi kugirango yongere kubaho cyane ko igihugu cyahoze ari icyabo cyari kimaze imyaka yose cyarigaruriwe n’Abarabu ndetse cyitwa Palestine
Imwe muri izo ntambara ni iyamenyekanye nka War of six days (Intamba y’Iminsi 6), intambara yitiriwe Kipur n’izindi.
Bibiliya ivuga iki ku ibyo tubona uyu munsi aho Yerusalemu kuba Umurwa mukuru wa Isirayeli bihangayikishije ibihungu byose biyikikije ndetse n’Isi yose?
Igitabo cy’Umuhanuzi Zakariya igice cya 12; ushaka kumva neza wasoma igice cyose ariko turagerageza kwifashisha imwe mu mirongo y’icyo gice.
K’umurongo wa 3, Bibiliya igira iti: "Uwo munsi i Yerusalemu nzahahindura ibuye riremerera amahanga yose, abazaryikorera bose bazakomereka cyane, kandi amahanga yose yo ku isi azateranira kuharwanya"
Dushingiye kuri uyu murongo, mu minsi mike ishize nyuma y’uko Umukuru w’igihugu cya Leta zunze ubumwe za Amerika Donald Trump atangaje ko ku inyungu z’Abanyamerika yemeye Yerusalemu nk’umurwa wa mukuru wa Isirayeli ndetse na Ambasade ya Amerira ikimuka ikava i Tel Aviv ikaza i Yerusalemu, byahagaritse imitima y’abatuye Isi yose by’umwihariko ibihugu by’Abarabu, ku buryo mu cyumweru gishize ibihugu 59 by’Abarabu byakoze inama ko kurwanya bivuye inyuma icyo cyemezo cya Trump.
Ibi byaba bihuriye hehe n’ibihe bibanziriza iby’imperuka y’Isi?
Tubibutse ko n’ubwo iki cyemezo ari Trump wagifashe ariko kuva mu mwaka w’1991 President Bill Clinton, George W. Bush ndetse na Barak Obama wasimbuwe na Trump bose bajyaga bemeza ko Yerusalemu izakomeza kuba umurwa mukuru wa Isirayeli ariko ntibigeze basohora itangaze ryemeza nk’ibyo President Trump yakoze.
Mu gice cya nyuma cy’iyi nkuru tuzabagezaho ikizakurikiraho nyuma y’uku gusohora k’ubuhanuzi bwari butegerejwe imyaka ibihumbi bitatu
Bizima [email protected]


text:
Amatorero yo mu Rwanda ndetse n’ahandi yizihiza icyumweru cya pentekote, cyiswe “isabukuru y’amavuko y’Itorero.” Ni umunsi, kubakristo benshi, ufite akamaro nka Noheri na Pasika.
Ku cyumweru cya Pentekote – kiza nyuma yiminsi 50 nyuma ya Pasika bityo izina “Pentekote,” nijambo ryikigereki rivuga “mirongo itanu” – amatorero amwe akoresha ibara ryumutuku nkinsanganyamatsiko yo gushushanya agereranya umuriro nibyishimo bya Roho Mutagatifu nkuko nabo wibuke ukuza kwa Mwuka kubayoboke ba mbere ba Yesu.
Ibyakozwe 2: 1-4 handitse ngo: “Umunsi wa pentekote ugeze, bose bari hamwe ahantu hamwe. Mu buryo butunguranye, ijwi rimeze nk’umuyaga uhuha wavuye mu ijuru ryuzura inzu yose bari bicaye. Babonye ibisa nkindimi zumuriro zitandukana baza kuruhukira kuri buriwese. Bose bari buzuye Umwuka Wera batangira kuvuga mu zindi ndimi nk’uko Umwuka yabashoboje. ”
Benshi babona ko Umwuka Wera asuka ku bigishwa ba Yesu kuri Pentekote ya mbere nk’ivuka rya Kiliziya. Mbere yo kuzamuka kwe, Yesu yategetse abigishwa be kutava i Yerusalemu ahubwo bagategereza “impano Data yasezeranije.” Yongeyeho ko bazahabwa imbaraga kandi bakamubera abahamya muri Yudaya na Samariya yose ndetse no ku mpera z’isi igihe Umwuka Wera yabageragaho, nk’uko Ibyakozwe 1: 4, 8. Ibyo byabaye ku munsi wa Pentekote.
Ibyabaye kuri pentekote ya mbere birakomeza uyu munsi. Umuntu wese wizera Ubutumwa bwiza bwa Yesu yakira Umwuka Wera, nubwo atari ngombwa byanze bikunze nkuko byagenze mu kinyejana cya mbere igihe ibimenyetso byinshi bigaragara byakurikiye.
Umwuka Wera agira uruhare runini mubuzima bwa gikristo.
Binyuze mu Mwuka niho umuntu ashobora guhuza amasezerano y’Imana muri Yesu amwemera nk’Umwami n’Umukiza. Nkuko Petero yabivuze ku munsi wa pentekote, “Ihane kandi ubatizwe, buri wese muri mwe, mu izina rya Yesu Kristo kugira ngo ababarirwe ibyaha byanyu. Kandi uzakira impano y’Umwuka Wera. Amasezerano ni ayanyu hamwe n’abana banyu ndetse n’abari kure bose – uwo Uwiteka Imana yacu izahamagara. ” (Ibyakozwe 2:38, 39)
Byongeye kandi, Umwuka Wera – afatanya n’Imana Data n’Imana Mwana, nk’uko inyigisho y’Ubutatu – ikomeza abakristo nk’uko ibamo.
Pentekote irashimangira kandi akamaro k’Itorero mu murimo w’Imana. Imana yohereje Umwuka Wera abigishwa ba Yesu mugihe “bose bari hamwe ahantu hamwe.” Kandi icyakurikiyeho ni ukubaka umuganda, umuryango wintangarugero.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
JYA WIGISHA ABANA BAWE
Ese Imana ishobora kubabara? Twakora iki ngo tuyishimishe?
Ese hari umuntu wigeze kukubabaza cyane ku buryo warize?— * Twese bishobora kuba byaratubayeho. Hari igihe ushobora kugira agahinda, ukababara bitewe n’uko hari umuntu wakubeshyeye. Ese ibyo ntibyakubabaza?— Imana na yo ishobora kubabara mu gihe bayibeshyeye. Reka tubiganireho, hanyuma turebe icyo twakora ngo tuyishimishe, aho kuyibabaza.
Bibiliya ivuga ko hari abantu bavugaga ko bakunda Imana, nyamara ‘bakayibabaza.’ Reka dusuzume impamvu Yehova ababara mu gihe tutakoze ibyo adusaba.
Abantu babiri ba mbere Yehova yaremye hano ku isi, bamuteye agahinda kenshi cyane. Bombi bari barashyizwe muri Paradizo hano ku isi, yiswe “ubusitani bwa Edeni.” Abo bantu babiri bari ba nde?— Ni byo. Ni Adamu na Eva. Reka turebe icyo bakoze kigatuma Yehova ababara.
Yehova amaze kubashyira muri ubwo busitani, yabasabye kubwitaho. Nanone yababwiye ko bashoboraga kubyara, bakabana n’abana babo muri ubwo busitani ubuziraherezo. Ariko hari ikintu gikomeye cyabaye mbere y’uko Adamu na Eva babyara abana. Ese waba uzi icyo ari cyo?— Hari umumarayika watumye Eva na Adamu bigomeka kuri Yehova. Reka turebe uko byagenze.
Uwo mumarayika yatumye inzoka isa n’aho ivuga. Ariko Eva yashimishijwe n’ibyo yumvise. Inzoka yamubwiye ko yari kuzamera “nk’Imana.” Ku bw’ibyo, yakoze ibyo inzoka yamusabye. Waba uzi icyo yamusabye gukora?—
Eva yariye ku giti Yehova yari yarabujije Adamu kuryaho. Mbere y’uko Imana irema Eva, yari yarabwiye Adamu iti “igiti cyose cyo muri ubu busitani uzajye urya imbuto zacyo uko ushaka. Ariko igiti kimenyesha icyiza n’ikibi ntuzakiryeho, kuko umunsi wakiriyeho no gupfa uzapfa.”
Eva yari azi iryo tegeko. Ariko kandi, yakomeje kwitegereza icyo giti, abona ko cyari “gifite ibyokurya byiza kandi ko kinogeye amaso . . . Ni ko gusoroma imbuto zacyo arazirya.” Nyuma yaho, yahaye Adamu kuri izo mbuto, “na we arazirya.” Utekereza ko ari iki cyatumye Adamu akora ibintu nk’ibyo?— Ni uko yakundaga Eva kurusha uko yakundaga Yehova. Yahisemo kumushimisha aho gushimisha Imana. Ariko kumvira Yehova ni byo by’ingenzi cyane kurusha kumvira undi muntu uwo ari we wese.
Ese uribuka ya nzoka yavugishije Eva? Kimwe n’uko umuntu ashobora gutuma igikinisho gisa n’aho ari cyo kivuga, hari uwatumye iyo nzoka na yo isa n’aho ivuga. None se ijwi ryavugiraga mu nzoka ryari irya nde?— Ryari irya “ya nzoka ya kera yitwa Satani Usebanya.”
Ese waba uzi icyo wakora ngo ushimishe Yehova?— Wabikora ugerageza buri gihe kumwumvira. Satani avuga ko ashobora gutuma buri wese akora ibyo ashaka. Ku bw’ibyo, Yehova adutera inkunga agira ati “mwana wanjye, gira ubwenge kandi ushimishe umutima wanjye, kugira ngo mbashe gusubiza untuka.” Satani ni we utuka Yehova, cyangwa akamuvuga nabi. Avuga ko ashobora gushuka buri wese, akareka gukorera Yehova. Ku bw’ibyo, ujye ushimisha Yehova, umwumvira kandi umukorera. Ese uzihatira kubigeraho?—
Soma iyi mirongo muri bibiliya yawe
^ par. 3 Niba urimo usomera abana, ako kanyerezo karakwibutsa ko ugomba gutegereza, ukabareka bagasubiza icyo kibazo.


text:
IPRC Kigali ikomeje kuvugutira umuti w’ikoranabuhanga ibibazo bihari
Yanditswe na Sezibera Anselme
Umuyobozi w’Akarere ka Kicukiro wungirije ushinzwe iterambere ry’ubukungu, Mukunde Angelique, ashima udushya mu ikoranabuhanga dukorwa n’abanyeshuri ba IPRC Kigali.
Mukunde avuga ko ari ibintu bishimishije kubona abo banyeshuri bakora amatara ushobora gucana udahari, ugakoresha telekomande mu kuyatsa no mu kuyazimya, n’utundi dushya bafite.
Agira ati: “Turashishikariza abanyeshuri bo muri IPRC bakora ibikorwa byo gutekereza ku ikoranabuhanga ririmo amatara afite akamaro mu bintu binyuranye ushobora gucana udahari.”
Usibye ayo matara, aba banyeshuri banakoze igare ry’abafite ubumuga ritwarwa hifashishijwe telekomande naryo ryitezweho gutanga ibisubizo byiza mu koroshya serivisi.
Mukunde avuga ko kuba abanyeshuri babasha gukora ibintu nk’ibyo batararangiza n’amasomo, bitanga icyizere ko urubyiruko rw’u Rwanda igihugu kizagira ejo heza.
Umunyeshuri wa IPRC-Kigali Tuyishimire Gerard muri Mecanical Ingeniering avuga ko bakoze igare ry’abantu bafite ubumuga bwo kutagenda, rigenda hifashishijwe telephone.
Iyo telefone irimo uburyo butuma rigenda, uritwaye akabasha gukata aho ashaka cyangwa agahagarara.
Ni igare rifite indorerwamo ikururura imirasire y’izuba ikora akazi ko gutwikira uritwaye kandi ikanakurura ingufu zituma itanga umuriro ku mashini zituma kugenda kwayo binasaba umuriro.
Ku birebana n’amatara yo mu nzu, Tuyishimire agira ati: “Dufite uburyo butatu butandukanye dukorersha dushyira amatara mu nzu, ubwa mbere ni uburyo tuyahuza n’inzugi zo mu nzu twifuza kuyashyiramo akajya yaka igihe umuntu afunguye n’urufunguzo akanazima igihe afunze urugi n’urufunguzo. Uburyo bwa kabiri yaka hifashishijwe telekomandi umuntu yiryamiye aho acanirwa ari kure adashaka kubyuka. Hanyuma ubwa 3 n’uburyo yaka akanazima hakoreshejwe ubutumwa bugufi muri telefone ya nyirayo cyangwa abandi bayihuriyeho, bigakorwa umuntu ahari cyangwa yarigiriye mu ngendo za kure no mu mahanga. Ubwo buryo butanga umutekano w’inzu kuko bunakugaragariza niba warasize uyazimije cyangwa yaka ukamneya gukora ikinyuranyo udahari”.
Mukunde avuga ko umuhigo akarere kihaye ari uko byibuze buri mwaka kagomba guhuza abikorera kugira ngo bamenyane hagati yabo kandi bigiraneho mu byo bakora.
Ibyo byose bikaba binagamije kugaragariza abaturage b’ako karere ibikorerwa iwabo, aho bikorerwa kandi bamenye aho babisanga.
Ni gahunda gafatanya n’urugaga Nyarwanda rw’abikorera (PSF) bagategurana imurikabikorwa rugamije kugaragaza abikorera n’ibyo bakora ababyifuza bagahana amatelefone.
Mukunde kandi avuga ko ku rwego rw’akarere by’umwihariko buri mwaka bakora igitabo cy’udushya dukorerwa mu karere naho dukorerwa.
Ku bijyanye n’ubuvugizi bw’akarere bujyanye no kubona ibikoresho by’ibanze nkenerwa abakora ibikomoka mu Rwanda bakoresha, n abwo ahamya ko ubwiza bw’ibikorwa butaranoga neza ariko akizeza ko ubufatanye bw’akarere n’izindi nzego nka Minisiteri y’Ubucuruzi n’Inganda, Ikigo cy’Igihugu cy’ubumenyingiro(WDA), NEP na MIFOTRA hamwe n’ibindi bigo hari gahunda ihamye biteguye kunoza no gufasha abahanga iyo mirimo kugira ngo bige kandi bamenye.
Agira ati: “Hari abatangiye mu bigo bimwe mu karere kacu byigisha kunoza ibyo bakora, hari abakibangamirwa no kuvana ibikoresho hanze muri Kenya, Uganda n’ahandi, turifuza ko ibyo bikoresho byabonekera iwacu mu Rwanda, kugira ngo ibikorw binozwe kandi bidahenze ku buryo buri wese yitabira kubigura”.
Umunyeshuri wa IPRC Kigali Tuyishimire Gerard muri Mecanical Ingeniering avuga ko bakoze igare ry’abantu bafite ubumuga bwo kutagenda, rigenda hifashishijwe telefone irimo uburyo butuma rigenda, uritwaye akabasha gukata aho ashaka cyangwa agahagarara.
Rubyiruko Jean Claude ukora ibikomoka ku mpu, avuga ko ubumenyi bwo gukora buhari ariko ibikorwa n’abanyarwanda bitari byabasha guhaza isoko ryaho kubera ibikoresho bimwe biba bitaboneka cyangwa bigatumizwa mu mahanga.
Ati: “Amamashini afite ubushobozi bwo gukora inkweto nyinshi ntiturabasha kuyabona ari na byo bituma dukoresha ayo dufite hagakorwa nkeya ariko tubonye ahagije twahaza isoko. Inganda zitunganya ibikomoka ku ruhu na zo usanga zitarabasha gukora ku rwego rudufasha gukora ibintu byishimirwa n’abanyarwanda”.
Nubwo ariko hari intambwe mu bumenyi imaze kugerwaho mu bikorera, basanga ibikorwa byabo bitarabasha kugera kubo bigenewe cyangwa ugasanga bitazwi bagasaba ubuvugizi.